Kenali 3 Jenis Lain Penyakit Saluran Kencing: Hematuria, Penyakit Ureter & Glomerulonephritis.

Selain penyakit seperti inkontinen urin, batu karang dan juga
jangkitan saluran kencing
 (UTI), ada banyak lagi kondisi lain yang boleh mempengaruhi sistem urinari anda.
Contoh jenis penyakit lain yang boleh berlaku ialah hematuria, penyakit ureter (
ureters disease
) dan juga
glomerulonephritis
.

Penyakit urinari adalah kumpulan jenis penyakit yang berlaku pada buah pinggang, ureter, pundi kencing dan uretra. Penyakit ini juga boleh mempengaruhi fungsi organ tersebut.

Ada banyak perkara yang boleh menyebabkan gangguan pada saluran kencing. Sebagai contoh, sebarang jangkitan, abnormaliti pada struktur organ pada sistem urinari, inflamasi dan juga kecederaan boleh membuatkan individu alami ketidakselesaan.

Untuk mendapatkan lebih banyak info tentang Masalah Urologi, sila dapatkannya
di sini.

Apa itu hematuria, ureters disease dan glomerulonephritis?

Hematuria ataupun darah di dalam air kencing
 merupakan satu kondisi yang membimbangkan. Ia juga merupakan tanda jenis penyakit lain yang lebih serius.

Jika darah di dalam urin boleh dilihat dengan mata kasar, kondisi tersebut dikenali dengan nama
gross hematuria
. Jika tidak, ia dikenali dengan nama
microscopic hematuria
 yang hanya boleh dikesan setelah air kencing dilihat di bawah mikroskop.

Glomerulonephritis
 pula ialah sejenis penyakit yang berlaku pada kawasan buah pinggang
 yang menapis darah. Bahagian ini juga dikenali sebagai glomeruli.

Glomerulonephritis
 yang menyerang secara tiba-tiba dikenali sebagai
glomerulonephritis
 akut. Apabila simptom telah berlaku dalam satu jangka masa yang panjang, penyakit ini akan bertukar menjadi kronik.

Apabila buah pinggang tercedera, ia tidak mampu untuk melakukan tugasannya dengan sempurna. Bahan buangan dan cecair tambahan dalam badan juga tidak boleh dikumuhkan dengan betul.

Jika glomerulonephritis dibiarkan tanpa sebarang rawatan, pesakit mungkin akan mengalami
kegagalan buah pinggang.

Selain itu, salah satu jenis penyakit ureter yang boleh berlaku ialah
ureteral obstruction, atau halangan pada sebelah atau kedua-dua tiub (ureter) yang membawa urin daripada buah pinggang ke bahagian pundi kencing.

Ureteral obstruction
 adalah penyakit yang lazim berlaku. Disebabkan ia boleh dirawat, pesakit jarang mendapat sebarang komplikasi yang serius daripada penyakit ini.

Penyakit yang dibincangkan di atas boleh mendatangkan masalah kesihatan yang lebih serius dan boleh membawa maut jika dibiarkan tanpa sebarang rawatan.

Simptom

Kadangkala, pesakit yang mempunyai penyakit pada saluran kencing tidak akan mengalami sebarang simptom.

Namun,
gejala lazim seperti ketidakselesaan,
 sakit ketika membuang air kecil dan perubahan dari segi bau dan warna
adalah antara simptom yang selalunya menandakan penyakit pada saluran kencing.

Ada banyak simptom yang mungkin menandakan anda menghidap hematuria, penyakit ureter atau glomerulonephritis. Ikuti senarai simptom penyakit ini di bawah:

1.
Darah di dalam air kencing (hematuria)

Individu yang menghidap hematuria mempunyai air kencing yang berwarna merah jambu, merah ataupun coklat gelap.

Untuk pengetahuan anda, hanya sedikit sahaja darah yang diperlukan untuk menukar warna air kencing kepada merah. Sebab itulah pesakit selalunya tidak akan rasa sakit jika air kencing mereka berdarah.

Namun, berbeza pula jika air kencing tersebut mengandungi darah beku. Darah beku ini akan menimbulkan ketidakselesaan dan kesakitan kepada pesakit ketika membuang air kecil.

Hematuria juga boleh menjadi simptom kepada penyakit lain. Sebagai contoh, hematuria adalah salah satu simptom penyakit glomerulonephritis dan
ureteral obstruction
.

2.
Rasa sakit disebabkan glomerulonephritis

Pesakit yang menghidap glomerulonephritis akan alami rasa sakit pada bahagian abdomen, lebih-lebih lagi apabila ia telah menjadi kronik.

Sebarang halangan pada tiub ureter juga akan menyebabkan individu rasa sakit dan
sukar untuk membuang air kecil.

3.
Buang air dengan kuantiti yang sedikit

Pesakit yang menghidap
ureteral obstruction
akan mengalami perubahan dalam jumlah air kencing yang dikeluarkan setiap hari. Selalunya, jumlahnya akan jadi semakin sedikit.

Individu yang menghidap glomerulonephritis pula kerap ingin ke tandas pada waktu malam. Selain itu, mereka juga terpaksa ke tandas kurang ataupun lebih banyak daripada biasa.

4.
Kerap dijangkiti UTI

Jangkitan saluran kencing
 merupakan salah satu
punca hematuria
.

Antara simptom UTI termasuklah rasa pedih ketika membuang air kecil, rasa terdesak untuk ke tandas dan muncul bau yang kuat serta tidak menyenangkan daripada air kencing.

5.
Hilang selera makan

Glomerulonephritis, lebih-lebih lagi setelah ia mencapai tahap yang kronik, boleh menyebabkan pesakit alami
kegagalan buah pinggang.
 Antara simptom-simptomnya ialah:

Tidak ada selera makan.

Rasa letih.

Sukar untuk tidur.

Kulit kering dan gatal-gatal.

Rasa kejang ketika tidur pada waktu malam.

6.
Loya dan muntah-muntah

Selain simptom yang digariskan di atas, pesakit yang menghidap glomerulonephritis juga mungkin akan rasa loya dan muntah-muntah.

Punca dan faktor risiko

Ada pelbagai perkara yang boleh menyebabkan pesakit alami jenis penyakit hematuria,
ureters disease
 dan glomerulonephritis. Antaranya ialah:

1.
Menstruasi sebabkan hematuria

Salah satu
punca hematuria
 dalam kalangan wanita
 ialah datang haid. Oleh sebab itu, kebanyakan wanita tidak akan rasa risau jika ada darah di dalam air kencing mereka kerana menyangkakan darah tersebut adalah disebabkan datang bulan.

2.
Aktiviti seksual

Aktiviti seksual juga boleh menyebabkan pendarahan terutamanya pada bahagian vagina.

Walau bagaimanapun, bukan semua pendarahan ketika melakukan seks adalah bersifat normal.

Pendarahan ketika melakukan aktiviti seksual boleh berpunca daripada trauma, ataupun penyakit lain seperti kanser.

3.
Duplikasi ureter

Ureter merupakan saluran yang membawa urin daripada buah pinggang ke bahagian pundi kencing. Kondisi ini merupakan sejenis kecacatan kogential yang berlaku sejak lahir.

Pesakit yang alami duplikasi ureter mempunyai 2 tiub ureter yang terbentuk pada satu buah pinggang. Saluran kedua boleh menjadi normal, ataupun tidak sempurna.

Jika salah satu daripada saluran tersebut tidak berfungsi dengan baik, air kencing pesakit boleh masuk kembali ke dalam buah pinggang dan menyebabkan kerosakan.

4.
Kecacatan pada saluran ureter

Ada individu yang mempunyai sambungan yang abnormal di antara ureter dan buah pinggang. Kecacatan ini akan menyebabkan air kencing untuk mengalir kembali ke buah pinggang.

Keadaan ini boleh menyebabkan buah pinggang membengkak dan berhenti berfungsi.

Abnormatliti ini boleh berlaku sejak lahir atau mula berkembang seiring dengan tumbesaran seseorang. Dalam kes yang lebih jarang, keadaan ini juga boleh berlaku disebabkan kehadiran tumor.

5.
Jangkitan menyebabkan hematuria

Jangkitan saluran kencing
 (UTI)
 berlaku apabila bakteria memasuki badan melalui uretra dan menjangkiti buah pinggang pesakit.

Pada sesetengah orang, hematuria akan berlaku apabila mereka dijangkiti UTI. Tambah lagi, dalam kalangan warga emas. Satu-satunya
simptom UTI
 yang boleh dikesan kadangkala hanyalah darah mikroskopik dalam urin mereka.

Pesakit boleh mengalami glomerulonephritis yang berpunca daripada jangkitan
post-streptococcal glomerulonephritis.

Penyakit ini boleh berlaku dalam masa seminggu atau dua minggu selepas pesakit sembuh daripada jangkitan di bahagian tekak ataupun kulit (impetigo).

Kanak-kanak lebih berisiko untuk menghidap
post-streptococcal glomerulonephritis
berbanding orang dewasa. Walaupun begitu, mereka cepat sembuh daripada jangkitan ini.

6.
Glomerulonephritis berlaku disebabkan penyakit lain

Glomerulonephritis boleh berlaku disebabkan penyakit imun seperti lupus, sindrom Goodpasture, dan igA nephropathy.

Lupus merupakan jenis penyakit inflamasi kronik yang boleh menyerang kulit, sendi, buah pinggang, darah, jantung dan paru-paru pesakit.

Sindrom Goodpasture pula ialah jenis penyakit imun paru-paru yang seakan-akan pneumonia. Ia boleh menyebabkan glomerulonephritis dan juga pendarahan pada permukaan paru-paru.

IgA nephropathy pula merupakan episod pendarahan di dalam urin yang disebabkan oleh deposit daripada immunoglobulin A (IgA) di dalam glomeruli. Penyakit ini boleh berlaku selama bertahun-tahun tanpa sebarang simptom yang jelas.

Diagnosis dan rawatan

Semua penyakit ini mempunyai kaedah diagnosis dan rawatan yang berbeza. Oleh sebab itu, berhubunglah dengan doktor untuk mengenal pasti punca sebenar penyakit yang dialami.

Rawatan
hematuria,
ureters disease
 dan glomerulonephritis

Penyakit yang berlaku pada kawasan saluran kencing selalunya akan dirawat dengan pemberian ubat tahan sakit, ubat-ubatan, antibiotik dan pembedahan.

Pemberian antibiotik

Pesakit yang mempunyai halangan pada saluran ureter mungkin memerlukan rawatan untuk membuang objek yang menyumbat saluran tersebut. Antara rawatan yang diberikan termasuk pemberian antibiotik untuk mengurangkan jangkitan.

Selain itu, pesakit yang didiagnosis dengan hematuria juga akan dibekalkan bersama antibiotik untuk
 merawat UTI yang mereka alami.

Mereka juga mungkin perlu melakukan terapi gelombang bunyi untuk memecahkan batu yang terbentuk pada pundi kencing atau buah pinggang mereka. Kadangkala, pesakit hematuria tidak memerlukan sebarang rawatan.

Glomerulonephritis pula selalunya dirawat mengikut punca penyakit tersebut dan sejauh manakah kerosakan yang telah berlaku kepada glomeruli.

Kes yang ringan mungkin tidak memerlukan sebarang rawatan. Namun, doktor mungkin mencadangkan agar pesakit mengubah diet supaya mengambil makanan yang kurang protein, garam dan potasium.

Antibiotik mungkin diberikan kepada pesakit yang menghidap glomerulonephritis untuk mengelakkan jangkitan bakteria yang mungkin berlaku.

Diagnosis
hematuria,
ureters disease
 dan glomerulonephritis?

Diagnosis untuk penyakit yang melibatkan saluran urinari juga berbeza mengikut jenis penyakit yang dialami. Namun, secara lazimnya, doktor mungkin akan melakukan senarai diagnosis di bawah untuk penyakit ini:

1.

Mengambil sampel urin dan darah pesakit

Doktor akan mengambil sampel urin dan darah pesakit untuk menyelidik sama ada punca penyakit adalah disebabkan jangkitan, pendarahan atau penyakit lain.

Selepas itu, keputusan daripada ujian tersebut akan digunakan untuk menentukan rawatan yang sewajarnya bagi pesakit.

2.

Ujian imbasan

Pesakit juga boleh melalui ujian imbasan atau ujian CT untuk mencari punca sebenar penyakit yang di alami.

Jumpa doktor

Komplikasi yang berpunca daripada penyakit saluran kencing yang tidak dirawat boleh menjadi serius dan mengancam nyawa.

Jika anda menghidap penyakit yang berkaitan dengan saluran kencing, risiko komplikasi boleh dikurangkan jika anda mengikut pelan rawatan dengan baik.

Ada banyak senarai komplikasi yang boleh berlaku disebabkan penyakit ini. Sebagai contoh, anemia, kegagalan buah pinggang, kemandulan, kencing tidak lawas dan rasa sakit kronik yang sering dikaitkan dengan hematuria, penyakit ureter dan glomerulonephritis.

Kadangkala, pesakit yang menghidap
glomerulonephritis
 atau
hematuria
akan sembuh dengan sendirinya tanpa sebarang rawatan. Namun, ada juga pesakit yang memerlukan rawatan selanjutnya untuk mengekalkan fungsi buah pinggang.

Jangkitan merupakan salah satu tanda lazim untuk penyakit yang berlaku pada saluran kencing.

Jika anda mempunyai air kencing yang berbuih, berwarna merah dan rasa pedih ketika membuang air kecil, itu mungkin punca anda menghidap jangkitan.

Jika mempunyai simptom seperti di atas, segera jumpa doktor.


Pakai Tampon Ketika Haid? Anda Boleh Terkena Penyakit Toksik, Punca Ramai Gadis Maut!

Walaupun jarang berlaku, sindrom kejutan toksik bukanlah dongeng semata-mata. Banyak kes dilaporkan di mana penyakit toksik ini telah meragut nyawa tanpa mengira umur.

Percayakah anda,
penggunaan tampon ketika haid mampu membawa anda selangkah ke alam maut disebabkan sindrom ini?

Jangan risau, artikel ini akan membantu anda untuk mengenali punca dan tanda sindrom kejutan toksik.

Apakah itu sindrom kejutan toksik?

Sindrom kejutan toksik ialah suatu komplikasi yang boleh meragut nyawa disebabkan oleh toksin kuman di dalam darah anda.

Kajian daripada Amerika Syarikat menganggarkan sekitar 0.8-3.4 setiap 100,000 rakyat di negara tersebut didiagnosis dengan penyakit toksik ini.

Kebiasaannya, toksin yang dihasilkan oleh kuman
Staphylococcus aureus
ialah punca utama kepada sindrom ini. Namun, kuman daripada kumpulan A
Streptococcus
juga mampu menghasilkan toksin yang mengancam nyawa.

Walau bagaimanapun, kumpulan umur yang lebih berisiko mendapat penyakit toksik ini ialah warga tua dan
kanak-kanak disebabkan oleh tahap imun badan yang lemah.

Faktor risiko penyakit toksik

Penyakit toksik ini boleh menyerang sesiapa sahaja.
Kira-kira separuh daripada kes yang dilaporkan berkaitan dengan Staph aureus berlaku dalam kalangan wanita masih haid.

Manakala selebihnya mempengaruhi kanak-kanak, lelaki dan wanita dewasa.

Toksin kuman
Streptococcus
 pula boleh mempengaruhi setiap lapisan umur.

Faktor risiko yang sering dikaitkan dengan penyakit ini ialah :

Luka terbuka pada kulit

Kulit terbakar

Selepas pembedahan yang baru dijalankan

Menggunakan span kontrasepsi, diafragma, tampon, cawan haid atau tuala wanita yang menyerap banyak

Jangkitan virus yang aktif seperti demam campak
 atau selesema

Penyakit toksik ini
sering dikaitkan dengan penggunaan tampon ketika haid
. Jika tampon dibiarkan dalam faraj terlalu lama, jangkitan kuman boleh terjadi dan menyebabkan sindrom kejutan toksik.

Walaupun begitu, sindrom ini jarang berlaku dalam kalangan wanita kini disebabkan oleh kurang penggunaan produk tersebut.

Ketahui tanda dan simptomnya

Tanda-tanda dan simptom berbeza mengikut jenis kuman yang terlibat. Namun, harus diingatkan bahawa setiap tubuh bertindak secara berlainan terhadap penyakit toksik ini.

Simptom berpunca daripada
Staph aureus
ialah :

Demam bersuhu tinggi (38.9 celsius ke atas)

Kedinginan

Kelesuan badan

Muntah dan cirit-birit

Sakit otot

Sakit kepala

Ruam kemerah-merahan di seluruh badan

Pengelupasan kulit di bahagian tapak tangan dan kaki

Tekanan darah rendah

Degupan jantung lebih cepat

Kurang air kencing

Kekeliruan

Simptom penyakit toksik yang disebabkan oleh kuman
Streptococcus
 termasuklah :

Tekanan darah terlampau rendah

Kesukaran untuk bernafas

Pening kepala

Degupan jantung sama ada laju atau lemah

Lebam pada badan disebabkan
platelet
 rendah

Ruam kemerahan di seluruh badan

Fungsi buah pinggang dan hati terjejas

Jika anda mempunyai tanda-tanda dan simptom seperti di atas, segeralah berjumpa doktor untuk rawatan.

Bagaimana sindrom kejutan toksik didiagnosis?

Penyakit toksik ini akan didiagnosis dengan penggabungan tanda-tanda dan simptom anda, pemeriksaan fizikal dan ujian makmal.

Selain itu, doktor akan memastikan keadaan anda bukan disebabkan oleh penyakit lain sebelum mendiagnosis anda dengan sindrom ini.

Ujian diagnostik yang selalunya dijalankan ialah :

Kultur darah: untuk mengenal pasti jenis kuman

Ujian darah untuk mengetahui tahap darah putih,
platelet,
 fungsi hati dan buah pinggang

Ujian air kencing

Sampel sel daripada tekak, faraj dan pangkal rahim

Punktur lumbar

Pengimejan seperti X-ray dan scan CT

Komplikasi penyakit toksik

Mengetahui tanda-tanda dan simptom penyakit ini penting kerana ia boleh menyebabkan komplikasi pada tubuh dengan cepat. Antara komplikasi sindrom ini termasuklah:

Kegagalan buah pinggang, hati dan jantung

Kejutan

Pemotongan anggota badan dan jari-jemari

Kematian

Perubahan gaya hidup boleh mencegah penyakit toksik

Sindrom kejutan toksik boleh dicegah dengan mengamalkan langkah-langkah seperti berikut :

Oleh sebab jangkitan semula boleh berlaku, wanita yang pernah mendapat penyakit toksik haruslah mengelakkan penggunaan tampon ketika haid

Penjagaan luka yang rapi

Menukar tuala wanita lebih kerap ketika haid

Membasuh tangan ketika menukar tuala wanita

Meminimumkan penggunaan bahan-bahan yang dimasukkan ke dalam faraj seperti tampon dan diafragma

Konklusi

Sindrom kejutan toksik telah banyak menyebabkan kematian tanpa mengira umur.

Jika anda pernah mengalami jangkitan kuman dalam tekak
, didiagnosis sindrom kejutan toksik, ataupun baru sembuh daripada jangkitan kuman disebabkan oleh
Staphylococcus
dan
Streptococcus,
elakkan penggunaan tampon dan gunalah tuala wanita yang biasa sahaja.

Seandainya anda mempunyai luka di badan dan mempunyai masalah kesihatan seperti kencing manis
, sila dapatkan rawatan segera.


Jus Ceri Mampu Mengurangkan Risiko Gout?

Benarkah jus ceri memainkan peranan penting dalam mencegah dan merawat gout?
Ia adalah sejenis artritis yang kebiasaannya akan menjejaskan sendi periferal
 yang menyebabkan bengkak kaki serta menjejaskan lutut, siku, ibu jari atau jari.

Lelaki lebih cenderung untuk mendapat gout berbanding wanita, walaupun wanita selepas menopaus juga mengalami peningkatan risikonya.

Ceri dan Gout

Terdapat kajian yang mendapati bahawa pesakit gout yang menggunakan ceri dalam tempoh dua hari menunjukkan risiko serangan gout lebih rendah sebanyak 35% berbanding dengan mereka yang tidak memakannya.

Jus ini juga boleh memberi manfaat kepada penyakit gout kerana ia
mempunyai sifat anti keradangan dan antioksidan yang kuat.

 Percubaan klinikal membuktikan sifat-sifat antiradang yang membantu mengurangkan kesakitan dan pembengkakan gaut.

Kajian juga menunjukkan bahawa minuman ini boleh mengurangkan paras asid urik dalam darah yang boleh menyumbang kepada manfaat bagi penyakit gout.

Antara manfaat jus ceri adalah:

Mengurangkan keradangan

Ceri mengandungi bahan kimia tumbuhan yang telah terbukti mempunyai kesan antiradang.

Kesan ini boleh membantu dalam mengurangkan
 keradangan bagi pesakit gout.

Ciri-ciri antiradang ceri telah terbukti berbanding ubat-ubatan antiradang tanpa steroid (NSAID) yang kebanyakannya digunakan dalam rawatan gout.

Satu lagi kajian menunjukkan bahawa minuman ini meminimumkan penanda radang (sebatian bio-kimia yang dikeluarkan di dalam badan akibat keradangan) dalam kesihatan.

Mengurangkan kesakitan

Jus ceri telah terbukti mengurangkan kesakitan melalui latihan dalam kajian klinikal berbanding dengan plasebo.

Satu kajian yang dijalankan oleh Tall et al. al., membuktikan minuman ini boleh mengurangkan
kesakitan dan bengkak yang disebabkan oleh keradangan.

Jus ini juga mempunyai sifat melegakan kesakitan dengan mengurangkan kapasiti keradangan dan tekanan oksidatif.

Penggunaan NSAID untuk melegakan kesakitan dikaitkan dengan banyak kesan sampingan.

Oleh itu, penggunaan air ini untuk melegakan kesakitan adalah pilihan yang lebih selamat untuk melawan sakit gout.

Manfaat antioksidan

Jus ceri adalah antioksidan yang kuat. Antosianin yang terdapat dalam minuman ini bertanggungjawab untuk kesan antioksidan.

Jus ini telah ditunjukkan untuk mengurangkan tekanan oksidatif (ketidakseimbangan antara pembentukan dan pelepasan spesies oksigen reaktif yang menyebabkan kerosakan sel) dalam kesihatan.

Pesakit gout didapati mempunyai lebih banyak tekanan oksidatif dan kesan antioksidan jus ceri boleh
membantu dalam pengurangan tekanan.

Mengurangkan serangan gout berulang

Serangan gout berulang adalah masalah utama bagi pesakit gout. Disebabkan itu, kesan pengambilan jus ceri terhadap serangan itu juga dijaki secara meluas.

Percubaan klinikal yang dijalankan oleh Zhang Y et. al., menunjukkan 35% daripada pengurangan serangan gout dalam kumpulan pesakit gout pada jus ceri apabila dibandingkan dengan sekumpulan pesakit gout tanpa pengambilan jus ceri.

Penyelidikan juga menunjukkan pelbagai jenis ceri juga telah memberi manfaat dalam mengurangkan serangan gout.

Menurunkan asid urik dalam darah

Keadaan ini disebabkan oleh mengurangan
pengeluaran asid urik
atau peningkatan dalam penghapusan urik asid daripada badan.

Kajian haiwan juga menunjukkan bahawa jus ceri dapat mengurangkan paras asid urik dalam gout.


Ini 7 Mitos Cara Dapatkan Anak Lelaki Yang Ramai Percaya! Paling Top Petua No. 4!

Bagi pasangan yang sudah mempunyai anak perempuan, pastinya sedang mencari cara dapatkan anak lelaki untuk dicuba, bukan? Tidak dinafikan terdapat pelbagai petua boleh dijumpai jika membuat carian di internet, tetapi berkesankah?

Dalam artikel ini, Hello Doktor akan kongsikan beberapa mitos yang dipercayai sebagai cara untuk mengandung anak lelaki.

Untuk mendapatkan lebih banyak info tentang Kehamilan, sila dapatkannya
di sini.

Peluang mengandung anak lelaki

Apabila bercakap
mengenai jantina bayi
, kita mesti terfikir peluang untuk sama ada mendapat
bayi lelaki atau perempuan
 adakah 50-50, betul tak?

Namun hakikatnya, ia bukanlah semudah itu. Bahkan nisbah jantina bagi setiap kelahiran adalah 105 lelaki untuk 100 kelahiran perempuan. Jadi secara statistiknya membawa kepada 51% bayi adalah lelaki.

Cara hamil bayi lelaki

Amnya, penentuan jantina adalah kepada sperma yang mensenyawakan telur.

Jika sperma itu membawa kromosom Y, maka bayi yang akan dilahirkan adalah lelaki. Sebaliknya jika kromosom X, akan lahirlah
seorang bayi perempuan
.

Sperma yang membawa gen lelaki ini dikatakan bergerak lebih pantas tetapi cepat kehabisan tenaga. Sebab itulah disarankan untuk anda dan pasangan
melakukan hubungan seks
 apabila hampir dengan
tempoh ovulasi
 jika berimpikan bayi lelaki.

Manakala sperma pembawa gen perempuan pula boleh ‘bersembunyi’ selama beberapa hari sementara menunggu kemunculan telur. Ia dikatakan bergerak lebih perlahan tetapi mempunyai tenaga lebih lama.

7 mitos cara dapatkan anak lelaki

Mari kita lihat apakah mitos yang paling popular tentang cara mengandung bayi lelaki:

Mitos 1. Mengurangkan pengambilan produk tenusu

Ramai yang percaya bahawa tabiat pemakanan boleh mempengaruhi jantina bayi yang dikandungkan.

Mungkin akan ada yang menasihatkan anda untuk mengambil makanan alkali dan mengelakkan makanan berasid seperti
produk tenusu
 sebagai cara dapatkan anak lelaki.

Menurut mitos ini,
sperma menjadi lemah
 dalam persekitaran berasid rahim. Bermakna semakin kuat sperma,
peluang hamil
 bayi lelaki lebih cerah.

Pun begitu, ia tidak benar kerana setakat ini tiada bukti saintifik untuk mengesahkan bahawa ‘sperma gen lelaki’ akan menjadi lebih baik dalam persekitaran beralkali.

Mitos 2. Minum kopi sebagai cara dapatkan anak lelaki

Mungkin ada yang menasihatkan kalian berdua untuk lebih
kerap minum kopi
 jika menginginkan bayi lelaki.

Ini kerana ada yang mempercayai bahawa kafein dalam kopi akan menjadikan sperma lebih kuat dan meningkatkan peluang mendapat
baby boy.
 Bahkan anda mungkin pernah mendengar saranan untuk
minum air sejuk
 selepas hubungan seks.

Ia adalah mitos semata-mata. Lebih menakutkan adalah mengambil terlalu banyak kafein boleh mengurangkan peluang anda
untuk mendapatkan zuriat
.

Baca juga:

Mitos 3. Makan makanan kaya kalium, tip mengandung anak lelaki

Mengikut kepercayaan ini, makan makanan yang tinggi kandungan kalium
seperti ikan
, badam, epal dan pisang dianggap sebagai makanan untuk dapat anak lelaki. Benarkah?

Ia adalah salah sama sekali. Ini kerana pengambilan makanan tidak akan mengubah jantina bayi. Bahkan individu yang mengambil
makanan kaya kalsium
 secara keterlaluan boleh membahayakan kesihatan.

Mitos 4. Hubungan seks & kitaran haid

Pastinya ini antara tip yang sering anda dengar, iaitu melakukan hubungan seks pada hari-hari tertentu
dalam kitaran haid
akan membantu kalian untuk mendapatkan bayi lelaki.

Ada juga kepercayaan menyatakan seks yang dilakukan berselang-seli selepas haid meningkatkan lagi peluang untuk hamil
baby boy
.

Seperti kebanyakan mitos lain, ia tidak benar! Merancang masa untuk berlakunya persenyawaan tidak akan menjamin
 bayi yang dikandungkan
 itu adalah lelaki.

Mitos 5. Posisi seks, antara cara dapatkan anak lelaki

Betul ke
posisi seks
 tertentu boleh membantu menentukan jantina anak? Sebagai contoh seperti posisi
doggy
 or
women on top
.

Sebenarnya ia adalah tidak benar. Posisi seks tertentu tidak dapat membantu anda untuk hamil bayi lelaki.

Mitos 6. Wanita orgasme dahulu jika mahu mengandung anak lelaki

Ada juga mitos yang menyatakan sekiranya ketika melakukan seks dan wanita mengalami orgasme terlebih dahulu berbanding pasangannya, maka mereka akan mengandung bayi lelaki.

Buat sekian kalinya, ia adalah salah. Hakikatnya tidak kira siapa di antara kalian yang
mengalami orgasme
 terlebih dahulu, ia bukan penentu untuk jantina bayi.

Cara dapatkan anak lelaki #Mitos 7. Pakaian dalam longgar

Katanya kalau ingin hamil bayi lelaki, kena pastikan pasangan tidak memakai
pakaian dalam seperti
boxer
 yang ketat kerana akan menyebabkan sperma menjadi lemah.

Sebaliknya, kalau memakai pakaian longgar, sperma akan menjadi kuat, sekali gus membantu meningkatkan peluang untuk mendapatkan bayi lelaki, betul ke?

Ini juga antara mitos yang salah.

Pakaian dalam yang longgar membantu
sperma untuk kekal sihat
 tetapi bukanlah jaminan untuk anda mengandungkan seorang anak lelaki.

Kesimpulan

Terdapat pelbagai mitos boleh ditemui yang kononnya sebagai cara dapatkan anak lelaki mahupun perempuan. Tetapi malangnya kebanyakan mitos tersebut belum terbukti secara klinikal.

Anda boleh berbincang dengan doktor untuk mendapatkan bantuan dan nasihat mereka.

Hakikatnya tidak kiralah sama ada bayi lelaki atau perempuan, paling penting anak yang bakal dilahirkan nanti
membesar dengan sihat
.


Cara Berkesan Menghilangkan Kantung Mata

Dari mata turun ke hati,
sepasang mata cantik menawan
 mampu menambat hati mereka yang memandang. Namun, bagi yang mempunyai kantung mata, ini mungkin menjadi satu masalah buat si penghidapnya.

Mereka yang memiliki kantung mata cenderung untuk sentiasa kelihatan penat dan lebih tua, menjejaskan keyakinan diri individu yang memilikinya.

Namun begitu, usah risau lagi! Terdapat jalan penyelesaian buat semua perkara, termasuklah masalah ini.

Ini kerana kantung mata boleh disingkirkan melalui pembedahan, ia adalah prosedur kosmetik yang dikenali sebagai
blepharoplasty
.

Ingin mengetahui dengan lebih lanjut? Ikuti artikel ini bagi mengupas mengenai prosedur
pembedahan kantung mata
.

Baca lebih lanjut tentang Kesihatan Mata
di sini.

Fahami pembedahan kantung mata

Pembedahan kantung mata, juga disebut sebagai
blepharoplasty,
 adalah prosedur kosmetik yang membantu membetulkan isu ketegangan kulit, lemak berlebihan, dan kedutan pada bahagian bawah mata.

Seiring pertambahan usia, kulit anda secara semula jadi bakal kehilangan keanjalan dan pelapisan lemak.

Perkara inilah yang dapat membuatkan bahagian bawah mata tampak bengkak, berkedut, dan longgar.

Justeru, pembedahan ini mampu menjadikan bahagian bawah mata lebih tegang, mewujudkan penampilan yang lebih muda.

Kadangkala, masalah kantung mata juga boleh mengganggu penglihatan seseorang individu.

Oleh itu,
blepharoplasty
 adalah prosedur perubatan yang mungkin diperlukan dalam beberapa kes.

Selain itu, anda harus berada dalam keadaan sihat dan menjalani pemeriksaan serta perbincangan yang mendalam dengan doktor sebelum melakukan pembedahan pembuangan kantung mata.

Pembedahan ini juga berfungsi dengan membuang tisu lemak dan kulit berlebihan di bawah mata, dan dapat disiapkan hanya dalam tempoh masa 1 atau 2 jam pada hari yang sama.

Bila patut anda dapatkan prosedur pembedahan ini?

Apabila dikaitkan dengan faktor penuaan, kantung mata dan kelopak mata ‘jatuh’ sering disebabkan oleh otot-otot lemah dan meregang, yang boleh menyebabkan lemak terkumpul di bahagian atas dan di bawahnya.

Kulit yang kendur
 di sekitar mata akan membuat anda kelihatan lebih tua daripada usia sebenar.

Ia juga mampu mengganggu penglihatan anda, kerana kulit yang berlebihan akan menarik kelopak mata anda, menjadikannya lebih sukar untuk melihat dengan jelas.

Pembedahan ini dapat menghilangkan tisu lemak dan kulit yang berlebihan, menegang, dan memberi penampilan yang lebih muda sambil memperbaiki penglihatan yang terganggu oleh kelopak mata yang kendur.

Anda mungkin perlu mempertimbangkan
blepharoplasty
 jika mempunyai:

Kulit yang mulai merosot atau kendur di bahagian bawah mata dan kelopak mata

Mempunyai kulit tambahan di atas kelopak mata

Mempunyai kantung mata yang sangat ketara

Lebihan kulit di kelopak mata yang merosakkan penglihatan anda

Prosedur pembedahan kantung mata ini biasanya terdiri daripada peringkat-peringkat berikut:

Anestesia: Pakar bedah boleh menjalankan prosedur kantung mata di bawah anestetik tempatan atau umum

Insisi: Pakar bedah biasanya akan membuat belahan, atau memotong, tepat di bahagian bulu mata bawah atau di bahagian dalam kelopak mata bawah. Doktor kemudian akan membuang lebihan kulit atau tisu lemak

Penutup: Pakar bedah kemudian akan menggunakan jahitan atau gam untuk menutup potongan

Pemulihan: Hasil prosedur secara beransur-ansur akan menjadi jelas, apabila bengkak dan lebam mereda

Risiko dan kesan sampingan

Blepharoplasty
 adalah prosedur pembedahan, jadi ia boleh menyebabkan risiko, termasuk:

Masalah kekeringan mata

Sensitif terhadap cahaya atau cahaya matahari

Mata bengkak dan lebam

Kesukaran menutup mata

Berlaku jangkitan

Risiko luka berdarah

Risiko yang berkaitan dengan anestetik

Parut

Perubahan penglihatan, yang
boleh bersifat sementara atau kekal

Sakit, yang
boleh bersifat sementara atau kekal
 (dalam kes yang jarang berlaku)

Kebutaan, yang boleh bersifat sementara atau kekal (dalam kes yang jarang berlaku)

Sekiranya pakar bedah membuang terlalu banyak kulit atau lemak secara tidak rata, seseorang individu mungkin akan mengalami penampilan bawah mata yang tidak rata atau berasa tegang pada kawasan tersebut.

Dalam kes sebegini, mereka mungkin perlu menjalani prosedur pembetulan untuk membuat penampilan yang lebih semula jadi.

Justeru, pastikan anda mendapatkan khidmat pakar yang mempunyai pengalaman dalam melakukan pembedahan ini, agar risiko kemalangan dapat dikurangkan!

Mengurangkan masalah kantung mata tanpa pembedahan

Jika anda takut untuk melakukan pembedahan, usah risau lagi! Ini kerana masih banyak pilihan lain yang boleh anda terokai bagi mengurangkan masalah ini.

Sekiranya anda ingin merawat masalah kantung mata tanpa melibatkan pembedahan, berikut adalah pilihan-pilihan lain yang boleh dilakukan, seperti:

Microneedling

Microneedling
 menggunakan proses yang disebut terapi kolagen induksi (CIT) untuk mengurangkan penampilan kantung mata anda.

CIT bertindak merangsang sel-sel badan untuk menghasilkan lebih banyak kolagen dan elastin, protein yang menjadikan kulit licin dan tegang.

Chemical peels

Pengelupasan kimia ini menggunakan pelbagai jenis formulasi asid botani atau asid semula jadi untuk merangsang keremajaan kulit, menghasilkan kulit mata yang lebih tegang dan halus.

Ia juga berfungsi dengan membuang lapisan luar yang terjejas, mengeluarkan lapisan kulit baharu yang lebih sihat.

Rawatan laser

Ahli terapi menggunakan
heat-producing laser
 untuk merangsang pembaharuan sel-sel kulit.

Sinar cahaya yang pendek dan terang itu bertindak dengan menghilangkan lapisan luar kulit, lalu merangsang pengeluaran kolagen.

Apabila kulit mulai sembuh, penampilan yang lebih licin dan tegang akan kelihatan.

Meng
gunakan uncang teh

Bagi mereka yang ingin merawat masalah kantung mata mereka di rumah dan secara semula jadi,
gunakan uncang teh
 untuk diletakkan pada bahagian kantung mata untuk membantu mengurangkan pembengkakan mata.

Walau bagaimanapun, perlu diketahui bahawa masih tidak ada bukti saintifik yang dapat membuktikan keberkesanan kaedah ini.

Justeru, sekiranya penampilan kantung mata kelihatan berkurangan, ia mungkin hanya kesan yang sementara.


Sukar Lena Jika Tidur Sekatil? Ini 5 Solusi Ideal Buat Pasangan Yang Ada Masalah Di Kamar Tidur

Setiap pasangan berkahwin tidak dapat lari daripada berdepan dengan pelbagai cabaran dan masalah. Salah satunya adalah masalah tidur. Jangan bimbang, ada 5 cara atasinya.

Tidur penting bagi pasangan berkahwin

Banyak pakar berkaitan perkahwinan bersetuju bahawa mendapat
tidur yang berkualiti dan mencukupi
 bersama pasangan mampu mengekalkan hubungan perkahwinan.

Ini kerana tanpa tidur yang baik, ia boleh mendedahkan pasangan berkahwin dengan pelbagai isu kesihatan mental dan fizikal.

 Ini termasuklah
gangguan kemurungan
 dan juga
penyakit kardiovaskular.

Namun malangnya, ramai pasangan berkahwin berdepan dengan masalah tidur seperti tidak dapat memejamkan mata dengan lena jika sekatil.

Tetapi benarkah masalah ini wujud?

Tidur bersama buat pasangan sukar lena?

Biasanya, apabila menyebut
pasangan suami isteri
, pastinya kita tidak dapat lari daripada memikirkan tentang tidur sekali pada waktu malam, bukan?

Walau bagaimanapun, terdapat individu yang tidak boleh tidur dengan baik apabila sekatil bersama pasangan.

Jika anda salah seorang daripadanya, jangan malu. Anda tidak keseorangan dalam hal ini.

Hakikatnya ramai
pasangan suami isteri
 menghadapi masalah tidur bersama.

 Jika ini situasi yang anda lalui, mungkin anda boleh
mempertimbangkan untuk mendapat katil kembar atau tidur secara berasingan.

Eh, takkan perlu tidur berasingan?

Cuba anda fikirkan sejenak, jika anda tidur berasingan, sekurang-kurangnya ia tidak akan menjadi punca berlakunya perbalahan antara kalian.

Sebaliknya, kalau anda masih tidur bersama dan berdepan dengan kesukaran untuk tidur, bukankah ia boleh menyebabkan tercetus pertengkaran yang akhirnya
mendorong kepada perpisahan
?

Punca masalah tidur bagi suami isteri

Berikut disenaraikan antara faktor serta situasi yang boleh mengakibatkan timbulnya masalah berkaitan tidur kepada pasangan berkahwin, seperti:

Tiada persetujuan tentang sisi katil

Kedudukan
posisi tidur
 yang berbeza

Suhu bilik

Mahu tidur berpelukan atau tidak

Tekstur cadar katil

Bunyi jam pada waktu pagi

Tabiat mengetap gigi

Pasangan suka berguling atau berpusing atas katil

Tahap ketenangan dalam bilik

Terjaga di tengah malam

Saiz katil

Tahap kelembutan katil

Tabiat berdengkur

Mahukan tingkap terbuka atau tertutup

Kemahuan tidur dengan anak atau haiwan kesayangan

Mimpi ngeri

Berada dalam emosi marah ketika masuk tidur

Tidur berjalan

Jumlah bantal dan selimut

Sindrom keghairahan suami isteri

Waktu masuk tidur

Ketetapan waktu bangun tidur

Insomnia

5 langkah penyelesaian masalah tidur

Mungkin ada antara pasangan berkahwin tidak bersetuju dengan saranan untuk tidur berasingan bagi mengatasi masalah berkaitan tidur ini.

Tidak mengapa, berikut ada 5 cara lain boleh anda cuba untuk memperbaiki isu yang timbul.

 Menyedari kepentingan waktu tidur

Tidur adalah aspek penting bukan sahaja untuk kesihatan tetapi juga untuk
ikatan perkahwinan
 kalian.

Mendapat tidur yang berkualiti dapat memberikan impak positif kepada kepuasan hubungan. Sebaliknya, kurang tidur boleh mengakibatkan suami isteri keletihan dan mengalami keadaan emosi yang mudah terganggu.

Situasi itu pastinya boleh menyebabkan wujud konflik antara kalian. Dalam keadaan yang letih, kecenderungan anda untuk mempunyai tanggapan negatif terhadap pasangan tinggi.

Jadi sekiranya pasangan anda meluahkan masalah berkaitan dengan tidur, sila ambil peduli. Berbincang dan dapatkan jalan penyelesaian terbaik.

Sebaiknya cuba atasi masalah sebelum masuk ke kamar tidur.

 Kamar tidur sebagai tempat peribadi

Anggaplah bilik tidur kalian sebagai tempat perlindungan peribadi yang perlu dihindari daripada dunia luar.

Jika boleh, saat melangkah masuk ke bilik tidur, tutup segala gajet dan elakkan sebarang salah faham.

Hindari segala perkara yang boleh menjadi gangguan kepada pasangan untuk berhubung antara satu sama lain dan
mendapatkan tidur malam yang nyenyak
.

Tiada kanak-kanak dalam bilik tidur suami isteri

Tabiat membawa anak tidur bersama dianggap 1 kebiasaan dan kerap diamalkan pada tahun-tahun
pertama kelahiran bayi.

Namun, amalan ini boleh menjejaskan hubungan pasangan berkahwin. Kewujudan anak akan menyukarkan pasangan untuk berhubung antara satu sama lain.

 Atasi masalah kesihatan

Terdapat beberapa keadaan berkaitan masalah tidur didasari oleh isu kesihatan.

Sebagai contoh, individu dengan diabetes mungkin akan kerap bangun malam untuk membuang air.

Atau mereka yang mengalami kemurungan atau tekanan akan cenderung berdepan insomnia atau kesukaran untuk tidur malam.

Situasi yang dinyatakan di atas sudah tentu memerlukan rawatan sewajarnya bagi mengatasi isu kesihatan yang dihadapi.

Secara tidak langsung, ia mungkin dapat menyelamatkan hubungan perkahwinan kalian.

 Keintiman sebagai keutamaan

Sebelum tidur, luangkan sedikit masa untuk berbual dengan pasangan secara intim. Kalau tidak ada rasa untuk berbual, cukuplah sekadar berdakapan bersama.

Gunakanlah masa tersebut untuk memberikan penghargaan kepada pasangan. Tunjukkanlah rasa kasih sayang kepada si dia dan
lakukanlah hubungan asmara bersama
.

Masuk tidur bersama

Jika isu yang timbul masih tidak dapat diatasi, mungkin tidur berasingan pilihan yang terbaik bagi pasangan berkahwin. Tetapi sekurang-kurangnya, masuklah ke kamar tidur bersama.

Bagi pasangan yang mengalami masalah tidur, selepas si dia terlelap, anda boleh keluar tidur di bilik yang berasingan.


Adakah Vegan Berkait dengan Kemurungan?

Mengutamakan gaya hidup vegan dipercayai sihat dan disyorkan di negara-negara berbeza. Walau bgaimanapun, kekurangan nutrien kerana ketiadaan daging dalam diet boleh menyebabkan masalah terhadap  tubuh anda. Semak artikel ini untuk lihat masalah tersebut.

Vegan dan kekurangan vitamin B12

Vegan atau pemakan sayur mungkin mengalami kekurangan B12, satu vitamin amat penting dalam pengeluaran beberapa bahan-bahan kimia otak yang memanipulasi mood dan fungsi otak lain. Vitamin B12 perlu dimakan setiap hari kerana tubuh manusia tidak menghasilkan vitamin B12 itu sendiri. Vitamin ini banyak terdapat dalam daging merah, ikan dan produk haiwan lain. Walau bagaimanapun, hidangan ini jelas daripada menu vegan, kekurangan B12 serta nutrien lain tidak dapat dielakkan. Kekurangan vitamin B12 boleh membawa kepada kebimbangan kesihatan lain termasuk gangguan dalam saluran pencernaan dan minuman berat.

Vegan dan kemurungan

Ada perkaitan antara kekurangan vitamin B12 dan kemurungan walaupun ia tidak begitu jelas. Pada 2005, artikel diterbitkan dalam Jurnal of Psychopharmacology menunjukkan satu kajian mengenai topik ini. Mereka mendapati bahawa lebihan vitamin B12 sering datang dengan hasil rawatan kemurungan yang lebih baik dan penurunan vitamin B12 akan meningkatkan tahap kemurungan.

Serotonin, kimia di dalam otak yang dianggap bertanggungjawab untuk perkara ini. Serotonin dihasilkan di otak untuk menghantar mesej menerusi bahagian otak yang berbeza, oleh itu, ia mempunyai kesan langsung dan tidak langsung kepada kebanyakan sel otak kita. Vitamin B12 penting dalam pengeluaran serotonin, oleh itu, ia dipercayai bahawa vegan cenderung untuk membentuk beberapa gangguan mental seperti kemurungan dan kecemasan.

Walau bagaimanapun, kemurungan agak rumit dengan simptom yang berbeza. Lebih banyak penyelidikan perlu dijalankan untuk memahami dengan teliti penyakit ini. Bahkan beberapa penyelidikan baru-baru ini menunjukkan idea bertentangan bahawa serotonin memainkan peranan kecil dalam penyebab kemurungan. Veganism pasti akan membawa banyak manfaat kesihatan kepada individu pelbagai peringkat umur di samping mengurangkan risiko maut termasuk diabetes, penyakit jantung dan kanser. Terima kasih kepada hidangan yang kaya dengan vitamin, serat dan mineral.

Walau bagaimanapun, kekurangan vitamin B12 tidak dapat dinafikan dipengaruhi oleh pemakanannya. Oleh itu, vegan boleh mempertimbangkan pengambilan suplemen untuk mengelakkan kekurangan nutrien yang dinyatakan.


Minum Air Sirih Untuk Rawat Keputihan? Ada 5 Khasiat Daun Sirih Untuk Wanita!

Sirih, juga dikenali sebagai
betel leaf
 atau
piper betle
 merupakan sejenis tumbuhan memanjat yang mempunyai daun berbentuk hati. Daun sirih sudah lama digunakan dalam perubatan tradisional secara turun-temurun, terutamanya untuk merawat masalah kewanitaan. Jadi, apakah khasiat daun sirih untuk wanita dan bagaimana ia dapat membantu kaum Hawa?

Dalam artikel kali ini, kami akan terangkan lebih lanjut mengenainya. Jom teruskan pembacaan anda!

Untuk mendapatkan lebih banyak info tentang Kesihatan Wanita, sila dapatkannya
di sini.

5 khasiat daun sirih untuk wanita dan kesihatan secara am

Dalam perubatan Ayurveda, penggunaan sirih sangat popular. Disebabkan khasiat daun sirih untuk wanita yang pelbagai, ia sering digunakan sebagai bahan utama dalam produk kecantikan dan juga pencuci intim.

Selain itu, daun sirih juga dapat mempercepatkan proses pemulihan dan mungkin bersifat antidiabetes, antiradang dan antibakteria.

Malah, dalam perubatan tradisional cina, sirih juga digunakan untuk merawat pelbagai jenis penyakit
seperti sakit kepala
, mengurangkan kegatalan, luka kecil dan juga sembelit. Hebat bukan?

Sebab itulah, orang dulu-dulu suka mengunyah sirih!

1. Sesuai untuk tangani masalah keputihan

Salah satu kegunaan sirih yang popular dalam kalangan wanita adalah sebagai pembersih faraj.

Menurut sebuah kajian yang dimuatkan di dalam
The Malaysian Journal of Nursing,
daun sirih merah sangat bermanfaat untuk mengurangkan keputihan.

Selain itu,
waktu ovulasi wanita
 juga mempengaruhi kelikatan keputihan.

Tip menggunakan sirih:

Ambil 5 helai sirih dan 3 kuntum bunga cengkih. Rebus kedua-dua bahan ini bersama 3 cawan air.

Biarkan air rebusan menyejat sedikit dan minum ketika ia masih hangat. Air rebusan sirih ini dikatakan dapat mengurangkan masalah keputihan.

2. Mengurangkan kegatalan di kawasan intim

Menurut petua orang tua-tua, air rebusan sirih boleh mengurangkan
kegatalan pada kawasan faraj
. Caranya mudah sahaja, cuma rebus daun sirih dan gunakannya untuk membasuh kawasan intim.

Walau bagaimanapun, pakar tidak mengalakkan penggunaan sebarang bahan asing, terutamanya untuk membasuh Miss V. Malah, kebanyakan wanita
tidak perlukan pembersih intim
 untuk mencuci faraj. Air biasa sudah memadai.

Kawasan faraj kaum Hawa mempunyai pH yang tersendiri. Bakteria sihat di sekitar vagina perlukan persekitaran yang optimum untuk terus hidup. Jika bakteria ini mati, faraj berisiko mengalami kegatalan dan mungkin juga jangkitan.

Khasiat daun sirih untuk wanita 3: Mengurangkan
 jerawat

Siapa sangka, salah satu khasiat daun sirih untuk wanita adalah untuk
merawat jerawat!

Tidak dinafikan, jerawat merupakan masalah yang sering melanda kaum Hawa. Ia boleh menyebabkan kita rasa malu dan tidak yakin terhadap diri sendiri.

Disebabkan sifat antibakterianya, daun sirih boleh digunakan sebagai pencuci muka. Rebus daun sirih sehingga mendidih. Kemudian, tunggu sehingga air menjadi suam.

Ratakan air tersebut pada kawasan muka. Biarkan selama 30 minit sebelum bilas wajah dengan air biasa.

Baca juga:

Tutup Jerawat Dengan Plaster Acne Patch, Menyembuhkan Atau Memburukkan?

Kerap Sangat Jerawat Tumbuh Di Dagu? Usah Risau, Jom Rawat Dengan 6 Cara Ini!

4. Menghilangkan masalah nafas berbau

Daun sirih juga dapat membantu menghilangkan
masalah nafas berbau.

Anda boleh gunakan sirih dengan 2 cara. Cara pertama adalah dengan mengunyah sirih sehingga lumat. Biarkan ia dalam mulut buat seketika sebelum diluahkan.

Cara kedua, rebus beberapa helai daun sirih sehingga mendidih. Kemudian, kumur menggunakan air rebusan tersebut 2 kali setiap hari.

5. Mengurangkan kolesterol badan

Anda ingin berdiet dan mengurangkan
kadar kolesterol dalam badan
? Jika ya, cubalah kunyah daun sirih dengan kerap!

Daun sirih mengandungi eugenol, sejenis komponen yang dapat mengurangkan kolesterol yang dihasilkan oleh organ hati.

Tahap kolesterol yang tinggi boleh menyebabkan risiko penyakit jantung meningkat.

Kesan sampingan daun sirih untuk wanita

Walaupun ia selalu digunakan secara turun temurun, namun daun sirih juga boleh menyebabkan beberapa kesan sampingan.

Malah, individu yang selalu mengunyah daun sirih mempunyai risiko yang lebih tinggi untuk mengalami
kanser mulut
.

Selain itu, penggunaan air rebusan sirih pada faraj juga mungkin akan mendatangkan bahaya yang tidak diingini. Malah, ia akan
mengubah pH pada kawasan intim
 dan meningkatkan risiko jangkitan.

Jadi, sebelum guna daun sirih, fikir dulu masak-masak ya. Benar, ada banyak khasiat daun sirih untuk wanita. Walau bagaimanapun, jangan sesekali gunakannya untuk merawat apa-apa jenis penyakit tanpa nasihat doktor.


Enema Barium

Ketahui asas-asasnya

Apa itu Enema Barium?

Enema Barium adalah prosedur untuk membawa bahan yang dipanggil barium sulfat ke dalam kolon (usus besar) anda. Kemudian mesin sinar-x digunakan untuk merakamkannya kerana barium sulfat adalah agen kontras, ia akan kelihatan dengan jelas pada sinar-x dan membolehkan doktor untuk melihat gambar-gambar di dalam kolon dengan jelas dan juga keabnormalan di dalamnya.

Mengapa Enema Barium dilakukan?

Doktor anda mungkin mencadangkan enema barium untuk menentukan punca bagi tanda-tanda dan simptom-simptom berikut:

Sakit perut;

Pendaraham rektum;

Perubahan tabiat buang air besar;

Kehilangan berat badan yang misteri;

Cirit-birit yang berpanjangan;

Sembelit yang berulang.

Enema barium boleh membantu doktor mengenalpasti patologi seperti:

Percambahan abnormal (polips)

Penyakit usus inflamatori

Faktor-faktor Risiko

Apakah yang meningkatkan risiko saya kepada Enema Barium?

Enema barium mungkin mempunyai komplikasi seperti berikut:

Keradangan pada tisu-tisu di sekitar kolon;

Sumbatan gastrousus;

Kolon pecah;

Tindakbalas alahan kepada barium

Enema barium biasanya tidak dijalankan semasa kehamilan kerana sinar-X boleh menyebabkan perkembangan abnormal ke atas janin.

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Ketahui apa yang berlaku

Apakah persediaan yang harus saya lakukan sebelum menjalani Enema Barium?

Sebelum prosedur ini, doktor anda memberikan pil atau enema untuk mengosongkan kolon. Proses ini sangat diperlukan kerana sisa usus besar dapat mengaburi imej sinar-X atau doktor kadang-kadang boleh terkeliru mereka dengan imej yang tidak normal.

Untuk mengosongkan kolon, anda mungkin perlu melakukan langkah-langkah berikut:

Ikuti diet khas sebelum prosedur ini. Doktor anda mungkin meminta anda tidak makan dan minum cecair yang jelas – seperti air, kopi atau teh tanpa susu atau krim, sup, dan minuman ringan.

Berpuasa selepas tengah malam. Biasanya, doktor anda akan meminta anda untuk tidak makan atau minum apa-apa selepas tengah malam sebelum enema.

Gunakan julap malam sebelum enema. Laksatif, tablet atau cecair, akan kosongkan kolon.

Gunakan kit enema. Dalam sesetengah kes, anda mungkin perlu menggunakannya – pada waktu petang atau hanya beberapa jam sebelum ujian – untuk membersihkan sisa di kolon.

Anda harus memberitahu doktor tentang ubat yang anda ambil selama sekurang-kurangnya seminggu sebelum ujian. Doktor anda mungkin meminta anda berhenti mengambil ubat tertentu dalam masa beberapa hari atau beberapa jam sebelum ujian.

Apa yang berlaku semasa Enema Barium?

Proses ini biasanya mengambil masa kira-kira 30 minit. Ahli radiologi akan meletakkan tiub ke dalam rektum dan mengepam barium melaluinya untuk memasukkan agen kontras ke dalam kolon anda.

Doktor menggunakan sinar-x dalam pelbagai posisi. Apabila mempunyai semua sinar-x yang diperlukan, doktor akan mengeluarkan tiub itu.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Pemulihan

Apa yang berlaku setelah Enema Barium?

Ia mengambil masa beberapa hari untuk mendapat keputusannya jadi kakitangan perubatan akan membuat temujanji untuk anda.

Bersenam secara kerap akan membantu anda mengekalkan kesihatan jangka panjang. Sebelum latihan, sila berunding dengan pakar perubatan atau doktor anda.

Terdapat perubahan komplikasi selepas pembedahan. Jika anda mempunyai sebarang soalan, sila dapatkan nasihat dan jawapan doktor. Beberapa komplikasi yang biasa adalah:

Komplikasi boleh berlaku apabila enema diambil termasuk:

Ketidakselesaan dan sakit perut;

Berdarah;

pendedahan kepada radiasi;

penembusan usus;

embolisme disebabkan udara atau barium;

Penglihatan kabur.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Kurus Tapi Gemuk? Ramai Yang Belum Tahu Kondisi Skinny Fat Yang Bahaya Ini!

Tidak semua orang yang mempunyai badan kurus itu sihat. Malah,
ada juga individu kurus yang sebenarnya
 mempunyai kandungan lemak dalam badan yang tinggi.

Inilah kondisi yang disebut sebagai
skinny fat
. Apakah maksud kondisi ini
dan ia benar bahaya?

Untuk mendapatkan lebih banyak informasi tentang Pemakanan Sihat, anda boleh klik
di sini
.

Badan kurus tapi lemak badan tinggi? Ia
skinny fat
!

Skinny fat
 ialah satu keadaan di mana
seseorang itu mempunyai berat badan yang normal
 namun mempunyai kadar lemak dalam badan yang tinggi.

Keadaan seperti ini juga disebut sebagai
normal weight obesity
.

Secara umumnya, mereka yang dikategorikan sebagai
skinny fat
 ini mempunyai
risiko kesihatan yang sama dengan mereka yang obes
.

Mereka yang tergolong dalam keadaan
skinny fat
 ini mempunyai indeks jisim tubuh atau BMI yang normal.

Malah, paras lemak dalam badan mereka juga masih berada pada paras yang normal.

Akan tetapi, jika dilakukan pemeriksaan MRI, kita akan dapat melihat pengumpulan lemak yang tinggi di beberapa bahagian tubuh,
terutamanya pada bahagian perut
.

Apa punca badan kurus tetapi kadar lemak tinggi?

Lemak pada bahagian perut merupakan salah satu penyebab mengapa seseorang yang mempunyai badan kurus boleh berisiko mengalami obesiti.

Ini kerana, lemak perut
 tergolong dalam kategori lemak viseral
 yang tersembunyi di antara organ-organ tubuh.

Perlu diketahui bahawa dalam
tubuh badan manusia terdapat dua jenis lemak
 iaitu lemak subkutan dan juga lemak viseral.

Lemak subkutan ialah jenis lemak yang berada di bawah kulit dan ia membuatkan kita kelihatan gemuk.

Lemak viseral pula ialah jenis lemak yang terletak di celah-celah organ dalam tubuh seperti di jantung.

Disebabkan lemak viseral ini agak tersembunyi, ia agak sukar untuk dikesan.

Oleh itu, mereka yang mempunyai kadar lemak viseral yang tinggi tidak menyedari bahawa
mereka juga sedang mengalami obesiti
.

Berikut ialah punca-punca yang boleh menyebabkan anda mengalami
skinny fat
:

#1. Gaya pemakanan yang tidak sihat

Pengumpulan lemak viseral boleh berlaku disebabkan
 gaya atau pola pemakanan yang tidak sihat
.

Walaupun jumlah bahagian yang anda makan tidak begitu besar, namun ia mungkin boleh mempengaruhi tubuh badan anda.

Sebagai contoh,
 jika anda gemar meminum minuman bergas
, anda berisiko untuk mendapat peningkatan jumlah lemak viseral yang lebih tinggi dalam tubuh.

Ini kerana, air bergas mempunyai kandungan pemanis buatan yang merupakan sebatian kimia asing bagi tubuh.

#2. Jenis aktiviti sukan yang salah

Tabiat bersukan sememangnya sangat baik untuk menurunkan berat badan dan mengelakkkan obesiti.

Namun, jenis sukan yang salah hanya akan melambatkan atau menyekat aktiviti
pembakaran lemak dalam badan
.

Oleh itu,
gabungan senaman kardio dan angkat berat
 merupakan jenis sukan yang sangat baik untuk membentuk otot tubuh.

Apabila otot terbentuk dengan semakin banyak, maka tubuh badan anda juga akan semakin mudah untuk membakar kalori dan juga lemak viseral.

#3. Selalu mencuba pelbagai jenis diet

Kini terdapat pelbagai jenis diet yang boleh
 anda pilih untuk menurunkan berat badan
.

Namun, tidak semua jenis diet itu perlu dicuba oleh anda.

Jika anda kerap
mencuba atau bertukar-tukar jenis diet
, dibimbangi ia boleh mempengaruhi cara tubuh menyimpan lemak dalam badan.

Apa kesan buruk
skinny fat
 pada tubuh badan?

Keadaan
skinny fat
 atau
normal weight obese
 ini sama sahaja dengan masalah kegemukan
 yang lain.

Ini kerana, ia boleh meningkatkan risiko anda untuk
 mendapat pelbagai masalah kesihatan
 yang kronik seperti penyakit jantung dan juga diabetes.

Selain itu, paras kolesterol dalam tubuh juga mungkin akan menjadi tidak normal di mana lemak jahat berada pada paras yang tinggi dan lemak baik pula berada pada paras yang rendah.

Anda juga mungkin akan mengalami tekanan darah tinggi dan sindrom metabolik.

Cara untuk elak kondisi
skinny fat
 berlaku!

Terdapat empat kaedah utama yang boleh membantu badan kurus anda daripada mengalami
skinny fat
:

#1. Amalkan pelan diet yang seimbang

Sekiranya anda mengubah gaya pemakanan harian anda, ini sememangnya dapat mencegah
skinny fat
 daripada berlaku.

Antara tip yang boleh anda lakukan ialah:

Kerap
 makan buah-buahan dan juga sayur-sayuran

Makan sumber protein yang rendah atau tanpa lemak

Mengambil sumber karbohidrat kompleks seperti ubi, kentang dan gandum penuh

Elakkan pengambilan makanan yang manis dan tinggi lemak

#2. Lakukan jenis sukan yang ideal

Anda boleh cuba bersenam dan bersukan selama 30 minit setiap hari.

Selain itu, pilih jenis sukan yang menggabungkan latihan kardio dengan kekuatan tubuh seperti joging, berlari atau berbasikal.

Jenis sukan seperti ini boleh
membantu untuk membakar kalori
 dan juga lemak dalam badan dengan lebih cepat.

#3. Amalkan gaya hidup yang sihat

Antara gaya hidup sihat yang perlu anda amalkan adalah dengan
mendapatkan tidur yang berkualiti dan berkualiti
.

Dapatkan antara 7 hingga 8 jam waktu tidur setiap hari.

Selain itu, anda juga perlu mengawal stres yang anda hadapi dengan cara yang lebih baik.

#4. Kerap berjumpa doktor

Anda bukan hanya perlu berjumpa doktor ketika anda jatuh sakit sahaja.

Anda juga boleh berjumpa dengan mereka untuk melakukan pemeriksaan kesihatan tubuh bagi membantu anda memperbaiki gaya hidup dengan lebih baik.

Anda boleh tahu akan
 risiko anda mendapat obesiti atau tidak
 melalui pemeriksaan doktor.

Ingatlah, badan kurus tidak menjamin anda bebas daripada masalah obes!


Anak Suka Makan Dadih? Ibu Boleh Cuba 2 Resipi Mudah Buat Dadih Di Rumah, Jimat!

Sedapnya kalau dapat makan dadih, terutamanya pada waktu panas! Selalunya, satu cawan dadih dijual dengan harga RM2.00 hingga RM3.00. Tapi, kalau kita tahu cara buat dadih, kan lebih jimat! Lagipun, ada banyak resepi dadih yang kita boleh cari di atas talian.

Bagi yang belum pernah mencuba,
masak dadih
 sebenarnya sangat mudah. Anda boleh beli serbuk dadih buah-buahan di kedai runcit berdekatan. Satu pek selalunya berharga dalam lingkungan RM5.50 hingga RM6.

Kalau anda gunakan bekas kecil, boleh dapat sehingga 30 cawan dadih tau! Haa, jimat kan! Malah, anda juga boleh pelbagaikan rasanya mengikut selera masing-masing.

Dalam artikel kali ini, kami akan kongsikan resepi dadih untuk
 parents
 yang ingin mencuba.

Cara buat dadih juga mudah, jadi bolehlah
libatkan anak-anak anda sekali
. Mereka pasti suka jika ada ‘
bonding time
’ bersama ibu bapa.

Jadi, apa tunggu lagi. Jom!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Cara buat dadih dengan mudah

Dadih merupakan makanan yang sinonim dengan rakyat Malaysia. Selalunya, kita akan menikmati secawan dadih sejuk selepas makan. Rasanya yang manis membuatkannya sesuai dihidang sebagai
pencuci mulut.

Namun, makanan yang manis bukanlah pilihan yang terbaik untuk kesihatan.
Terlalu banyak gula
 dalam diet harian boleh meningkatkan risiko penyakit, terutamanya
diabetes jenis 2.

Jadi, untuk memastikan dadih yang dibuat lebih sihat, pastikan anda kurangkan gula! Anda juga boleh tambahkan
buah-buahan segar
 untuk buatkan dadih lebih sedap dan berkhasiat.

Kali ini, kami akan kongsikan resepi dadih yang paling
simple
. Sebelum bermula, anda perlukan 2 bahan:

Bahan-bahan cara buat dadih:

Serbuk dadih buah-buahan

Susu cair atau susu sejat

Cara untuk memasak:

Sediakan air sebanyak 3 liter. Gunakan periuk yang bersesuaian.

Kemudian, tunggu sehingga air mendidih.

Masukkan satu tin susu cair.

Masukkan gula 2 sudu (jangan terlalu banyak kerana sudah ada gula dalam serbuk dadih)

Selepas sudah masak, tutup api. Masukkan gula buah-buahan yang terdapat dalam bungkusan dadih.

Jika anda ingin gunakan warna dan perisa yang berbeza, bahagikan adunan kepada 2-3 bahagian.

Tuang dalam bekas yang diingini dan sejukkan. Siap!

Tip buat dadih:

Kalau inginkan dadih yang licin, perlahankan atau tutup api selepas memasukkan susu cair atau susu pekat

Tuang dadih perlahan-lahan supaya tidak ada buih yang terbentuk di permukaannya

Untuk buat
layering
, anda boleh buat sesuka hati, terpulang kepada anda. Tetapi, tunggu lapisan bawah keras sepenuhnya terlebih dahulu sebelum tuang lapisan seterusnya.

Cara buat dadih tanpa guna serbuk segera

Jika anda tidak mahu gunakan serbuk dadih segera, anda juga boleh cuba gunakan agar-agar. Caranya buat dadih lebih kurang sama dengan apa yang kami kongsikan di atas.

Anda juga boleh gantikan susu sejat dengan susu segar.

Bahan-bahan:

150 gram gula.

Agar-agar tali.

1 sudu tepung jagung.

1 sudu kecil garam.

1 liter
susu segar
.

500 ml air.

Perasa kegemaran anda.

Anda mungkin berminat:

3 Resepi Sandwich Telur Yang Pasti Buatkan Anda Terliur! Jom Cuba!

5 Manfaat Durian Untuk Badan, BONUS: Cuba Resepi Serawa Durian Paling Sedap Ini!

Tiada Idea Nak Bagi Anak Makan Apa? Ibu Ayah, Jom Cuba Resepi Mashed Potato!

Langkah-langkahnya:

Gunakan 1/3 daripada tali agar-agar untuk membuat dadih. Bakinya boleh disimpan.

Letakkan 1 liter air dalam periuk. Buka api dan masak hingga agar-agar larut. Gunakan air yang sudah dimasak.

Masukkan susu, gula dan garam.

Tidak perlu tunggu dadih mendidih. Biarkan ia panas dan tutup api.

Tapis larutan tadi dan masukkan ke dalam bekas yang diingini.

Tunggu sejuk sedikit. Kemudian, anda bolehlah bahagikannya kepada beberapa bekas dan tambah perisa yang disukai!

Akhirnya, masukkan ke dalam cawan plastik kecil. Sejukkan selama 2-3 jam.

Mudah bukan! Selepas ini, anda tidak perlu lagi beli dadih di kedai. Anda boleh masak sendiri di rumah, ditemani ahli keluarga yang tersayang. Kami berharap agar perkongsian mengenai cara buat dadih di atas dapat membantu anda.

Kalau sudah buat nanti,
share
lah di media sosial dan
tag
 kami!


Kanser Duktus Hempedu

Definisi

Apa itu Kanser Duktus Hempedu?

Duktus hempedu adalah tiub kecil yang menghubungkan hati dan usus kecil. Duktus akan mengalirkan cecair bendalir yang dikenali sebagai hempedu dari hati, melalui pankreas seterusnya ke usus, yang membantu untuk mencernakan makanan. Kanser boleh terjadi pada mana-mana bahagian saluran ini.

Kanser duktus hempedu (cholangiocarcinoma) boleh disembuhkan jika dikesan pada peringkat awal, tetapi kebiasaannya kanser ini tidak dapat dikesan sehingga tahap yang lebih kronik, yang mana untuk menyembuhkannya adalah mustahil.

Apakah kebarangkalian Kanser Duktus Hempedu?

Kanser duktus hempedu adalah sejenis kanser jarang berlaku yang terbentuk dalam kalangan orang dewasa yang berumur lebih dari 65 tahun. Sila berbincang dengan doktor anda untuk mendapatkan maklumat dengan lebih lanjut.

Simptom-simptom

Apakah simptom-simptom Kanser Duktus Hempedu?

Simptom – simptom kanser duktus hempedu yang biasa adalah:

Kekuningan pada mata dan kulit (jaundis).

Kegatalan pada kulit yang teruk.

Najis yang berwarna putih.

Keletihan.

Sakit perut.

Kehilangan berat badan yang tidak dirancang.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Sila berjumpa dengan doktor anda sekiranya terdapat tanda – tanda seperti berikut :

Keletihan yang berpanjangan.

Sakit perut.

Jaundis.

Tanda – tanda serta gejala lain yang mengganggu anda.

Punca

Apakah punca Kanser Duktus Hempedu?

Cholangiocarcinoma berlaku apabila sel-sel di duktus hempedu mengalami perubahan (mutasi) dalam DNA mereka – sumber yang mengawal untuk setiap proses kimia dalam tubuh anda. Mutasi DNA menyebabkan perubahan dalam bentuk pengawalan. Kesannya akan terdapat sel-sel yang mula membesar secara luar kawalan dan akhirnya akan membentuk kanser – kumpulan sel kanser. Hal ini tidak jelas apakah punca berlakunya mutasi genetik yang membawa kepada kanser.

Faktor-faktor Risiko

Apakah yang meningkatkan risiko saya kepada Kanser Duktus Hempedu?

Terdapat pelbagai faktor yang menyebabkan berlakunya kanser duktus hempedu seperti:

Sclerosing cholangitis primer. Penyakit ini akan menyebabkan pengerasan serta parut pada duktus hempedu.

Penyakit hati yang kronik. Parut yang terbentuk pada hati akibat daripada penyakit hati yang kronik yang lepas akan meningkatkan risiko untuk menghidap cholangiocarcinoma.

Masalah duktus hempedu sejak lahir. Individu yang menghadapi sista koledokal, yang menyebabkan duktus hempedu menjadi besar dan tidak sekata, akan meningkatkan risiko untuk menghadapi cholangiocarcinoma.

Parasit hati. Di kawasan Asia Tenggara, cholangiocarcinoma berlaku disebabkan oleh jangkitan cacing pada hati, akibat memakan daging mentah atau ikan yang belum cukup masak sepenuhnya.

Pada usia tua. Cholangiocarcinoma selalunya berlaku pada usia 50-an dan keatas

Merokok. Merokok akan menyebabkan risiko untuk menghadapi cholangiocarcinoma meningkat.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kanser Duktus Hempedu didiagnosis?

Beberapa ujian perlu dijalankan bagi membantu untuk mendiagnosis penyakit ini. Ujian ini akan dilaksanakan di hospital.

Ujian yang akan anda hadapi termasuk :

Ujian darah bagi mengenal pasti tanda – tanda kanser atau masalah pada hati .

Imbasan, seperti imbasan ultrasound, imbasan CT serta MRI.

X-ray secara terperinci akan diambil selepas pewarna khas telah disuntik ke dalam duktus hempedu anda untuk mendapatkan imej dengan lebih jelas.

Biopsi- secebis sel akan diambil serta diteliti di bawah mikroskop untuk mencari tanda – tanda kanser.

Bagaimana pesakit Kanser Duktus Hempedu dirawat?

Selalunya kanser duktus hempedu tidak mungkin dapat disembuhkan kerana penyakit ini selalunya  didiagnosis setelah kanser sudah membesar dan tersebar.

Tetapi dalam kes ini juga, rawatan dapat membantu untuk mengawal simptom – simptom selama berbulan-bulan atau bertahun-tahun.

Rawatan utama bagi kanser duktus hempedu adalah:

Pembedahan untuk membuang kanser. Proses ini hanya dapat dilaksanakan pada segelintir pesakit sahaja – tetapi mampu membuang kanser secara keseluruhan.

Memasukkan tiub berongga (stent) ke dalam saluran duktus hempedu untuk menghalangnya daripada tersumbat – rawatan ini boleh membantu mengatasi simptoms seperti jaundis.

Kemoterapi – di mana ubat diberikan untuk menghentikan sel kanser yang semakin membiak dan untuk meredakan simptom anda.

Radioterapi – di mana sinaran radiasi ditujukan kepada sel-sel kanser dengan berhati – hati untuk memberhentikannya daripada tumbuh serta meredakan simptom anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kanser Duktus Hempedu?

Gaya hidup dan kaedah pengubatan sampingan berikut mungkin membantu anda untuk menangani kanser duktus hempedu:

Belajar untuk mengetahui tentang kanser anda. Tanya doktor anda mengenai kanser anda, termasuk jenis serta peringkat kanser,  pilihan rawatan dan prognosis anda jika mahu. Lebih banyak anda memahami tentang penyakit cholangiocarcinoma, anda akan menjadi lebih yakin dalam membuat keputusan untuk menerima sebarang rawatan. Cari sumber maklumat yang boleh dipercayai untuk mengetahui maklumat dengan lebih lanjut.

Pastikan berada di samping rakan–rakan serta keluarga. Mengeratkan hubungan dengan orang sekeliling dapat membantu anda untuk menangani kanser anda. Mereka akan memberikan sokongan praktikal pada anda, seperti membantu menjaga rumah anda jika anda berada di hospital. Dan mereka boleh bertindak sebagai sokongan emosi apabila anda berasa bercelaru.

Cari teman untuk anda berbual. Walaupun rakan dan keluarga boleh menjadi rakan terbaik anda, dalam beberapa kes mereka akan mengalami kesukaran untuk menerima kejutan tentang diagnosis anda. Dalam kes ini, berjumpa dengan kaunselor, pekerja sosial perubatan, atau  penasihat agama serta pastoral boleh membantu anda. Tanya doktor anda untuk mendapatkan rujukan.

Berhubung dengan mangsa kanser yang lain. Anda mungkin berasa selesa untuk bercakap dengan mangsa kanser yang lain. Hubungi cawangan American Cancer Society di tempat anda untuk mencari kumpulan sokongan kanser di kawasan anda.

Buat perancangan bagi menghadapi segala kemungkinan. Mempunyai penyakit yang mengancam nyawa, seperti kanser, memerlukan anda untuk bersedia bagi menghadapi kemungkinan bahawa anda akan mati. Bagi sesetengah individu, mempunyai kepercayaan yang utuh atau sesuatu yang lebih hebat daripada dirinya sendiri menjadikannya lebih mudah untuk menerima hakikat tentang penyakit yang mengancam nyawa yang sedang dihadapinya.

Tanya doktor anda mengenai perkara – perkara yang patut dilakukan serta semangat untuk hidup bagi membantu anda untuk merancang tentang penjagaan akhir hayat, sekiranya anda memerlukannya.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ibu Hamil Ada Diabetes? Wajib Minum Susu, Tapi Hanya 4 Jenis Ini Yang Sesuai!

Pengambilan susu harian adalah baik untuk kesihatan, terutamanya bagi
wanita mengandung
. Tetapi apakah jenis susu untuk ibu hamil diabetes yang sesuai diambil ya? Dalam artikel ini, ada jawapannya…

Untuk mendapatkan lebih banyak info tentang Kehamilan, sila dapatkannya
di sini.

Kepentingan susu untuk ibu hamil

Susu membekalkan kalsium ,vitamin D,
asid lemak omega-3
 dan protein – gabungan semua ini dapat memastikan ibu kuat sepanjang kehamilan dan membolehkan bayi membesar dengan sihat.

Bekalkan protein

Nutrien penting pada setiap peringkat kehidupan, tetapi amat penting semasa mengandung.
Janin sedang berkembang
 sangat bergantung pada protein untuk membina sel baharu yang sihat.

Keperluan protein semakin meningkat pada peringkat akhir kehamilan – tri
mester kedua
 dan ketiga – kerana janin lebih cepat membesar ketika ini.

Kekurangan protein boleh menjejaskan pertumbuhan janin dan menyebabkan
berat lahir rendah
, peningkatan risiko kematian neonatal serta perkembangan tekanan darah tinggi dan
diabetes jenis 2
 semasa dewasa.

Tinggi kandungan kalsium

Kalsium mencukupi yang terkandung dalam susu untuk ibu hamil juga penting bagi perkembangan tulang, gigi, jantung, otot dan saraf bayi.

Jika
kandungan kalsium
 tidak mencukupi dalam aliran darah, badan akan menarik kalsium daripada tulang untuk dibekalkan kepada bayi.

Keadaan ini sekali gus meningkatkan risiko anda untuk
mendapat osteoporosis
 atau tulang nipis dan rapuh yang berisiko untuk patah, di kemudian hari.

Tetapi susu bukanlah satu-satunya sumber mineral ini. Anda juga boleh memenuhi keperluan kalsium dengan pengambilan makanan seperti:

Produk tenusu lain – keju dan yogurt

Brokoli

Oren

Sardin

Salmon

Baca juga:

Vitamin D

Duo kepada kalsium adalah
vitamin D
, kerana tanpanya tubuh tidak dapat menyerap jumlah mineral yang diperlukan. Kedua-dua nutrien ini berfungsi memastikan tulang anda kuat, khususnya
semasa berbadan dua
.

Vitamin D juga memainkan peranan penting dalam menjaga sistem imun agar kekal sihat – bagi menangkis jangkitan dan memastikan anda dan bayi selamat.

Tetapi bagaimana jika ibu hamil itu mengalami kencing manis? Apakah jenis susu untuk ibu hamil diabetes yang sesuai diambil?

Susu untuk ibu hamil diabetes

Susu mempunyai khasiat tersendiri yang bermanfaat kepada tubuh ibu dan
bayi dalam kandungan
.

Namun bagi wanita yang menghidap penyakit kencing manis semasa mengandung, adalah penting untuk mengimbangi pengambilan karbohidrat sepanjang berbadan dua bagi mendapatkan kehamilan sihat.

Ini kerana pengambilan karbohidrat perlu diambil secara terkawal bagi mengelakkan
kenaikan paras gula dalam darah
.

Minum terlalu banyak susu untuk ibu hamil diabetes sekali gus boleh meningkatkan paras glukosa secara mendadak. Maka segelas susu setiap hari amat digalakkan bagi mengimbangi pengambilan karbohidrat lain.

Mengurangkan
pengambilan karbohidrat
 tidak disarankan kerana ia membekalkan tenaga kepada tubuh. Sebaliknya mengekalkan keseimbangan adalah perlu bagi mengawal tahap glukosa dalam badan.

Umumnya, jumlah dan masa pengambilan karbohidrat adalah bergantung kepada pelbagai faktor seperti:

Berapa kerap anda berasa lapar

Intensiti kelaparan seperti tahap kelaparan dan paras glukosa dalam badan

Tubuh setiap wanita adalah berbeza. Oleh sebab itu, diet dan jenis badan juga mempengaruhi nilai pemakanan serta faedah susu yang diambil.

Di samping itu, kenaikan paras glukosa darah selepas pengambilan susu juga mungkin berbeza berdasarkan faktor seperti:

Usia

Sejarah perubatan

Berat badan

Sejarah kehamilan terdahulu

Untuk mengetahui sama ada susu selamat untuk diambil bagi wanita yang menghidap diabetes semasa mengandung atau tidak, anda disarankan untuk
memantau paras glukosa darah
 sebelum dan 1 jam selepas minum segelas susu.

Sekiranya terdapat sebarang kenaikan paras glukosa darah, anda disarankan untuk berjumpa pakar untuk mengelakkan sebarang komplikasi.

Jenis susu untuk ibu hamil diabetes yang sesuai diambil

Anda sudah mengetahui kepentingan susu untuk ibu hamil. Tetapi bagi mereka yang mengalami masalah diabetes, sudah tentu bukan semua susu boleh diminum.

Jadi apakah jenis susu untuk ibu hamil diabetes ya?

Susu penuh krim

Susu penuh krim mengandungi hampir 3.5% kandungan lemak dan 149 kalori secawan. Dalam setiap penyajian secawan susu dianggarkan terdapat sekitar 5 gram
lemak tepu
.

Susu lembu dipasteur

Pempasteuran adalah proses pemanasan makanan atau minuman yang bertujuan untuk membunuh organisma seperti bakteria. Selain itu, proses ini juga dapat melambatkan pertumbuhan mikrob dalam makanan.

Centers for Disease Control and Prevention
 (CDC) mengesyorkan wanita mengandung mengelakkan makanan yang dihasilkan atau mengandungi susu yang tidak melalui proses pasteurisasi ini.

Susu rendah lemak

Merupakan jenis susu untuk ibu hamil diabetes yang paling sesuai dan tepat untuk ambil.

Selain mengandungi nutrien dan zat yang diperlukan, susu ini juga rendah kandungan kalori, sekali gus menjadikan ia pilihan terbaik buat wanita berbadan dua yang mengalami penyakit
kencing manis ketika mengandung
 (GDM).

Disyorkan agar ibu dengan diabetes mengambil susu rendah lemak yang dipasteur supaya
kenaikan berat
 dapat dikawal dan tidak berlebihan daripada skala normal.

Boleh ke kalau ibu hamil dengan diabetes mengambil susu yang diformulasikan khusus semasa mengandung?

Umumnya, pengambilan secawan susu yang diformulasi sekali setiap hari tidak akan mendatangkan mudarat bagi ibu hamil tanpa sebarang masalah perubatan.

Walau bagaimanapun, bagi wanita mengandung yang
menghidap diabetes gestasi
, pengambilan susu formulasi ini adalah tidak digalakkan.

Ini kerana kandungan gulanya boleh menjejaskan kawalan gula dalam badan ibu mengakibatkan ia menjadi tidak terkawal, kesannya
menyebabkan hiperglisemia
.

Kesimpulan

Anda mungkin bukan kanak-kanak lagi. Tetapi pengambilan susu masih merupakan minuman sihat dan amat penting untuk tumbesaran bayi dalam kandungan.

Kalsium dan protein dalam susu juga boleh membantu mengekalkan tulang anda kuat, lagi-lagi semasa fasa hamil ini!

Pastikan anda menyemak label pemakanan sebelum memilih susu bagi mengurangkan gula yang tidak diperlukan. Ini boleh membantu mengekalkan paras glukosa darah, yang amat penting dalam pemilihan susu untuk ibu hamil diabetes!


Lymphedema (halangan limfatik)

Definisi

Apa itu Lymphedema (halangan limfatik)?

Lymphedema, juga dikenali sebagai halangan limfatik, selaras dengan tangan edema limfatik, kaki atau kedua-dua tangan dan kaki. Ini adalah hasil daripada peredaran limfatik yang lemah akibat daripada tersumbat, rosak atau saluran limfa akibat daripada perkembangan yang tidak normal. Halangan limfatik di sekeliling kaki kadangkala dipanggil edema kaki gajah, perlawanan kaki kerana kaki gajah yang besar.

Halangan limfatik boleh dilihat sebagai keadaan yang tidak dapat dielakkan untuk rawatan kanser dan biasa selepas rawatan kanser (contoh: rawatan untuk kanser payudara, kanser serviks, endometrium, vulvar, kepala dan leher, kanser prostat dan melanoma dan sarcoma).

Apakah kebarangkalian Lymphedema (halangan limfatik)?

Halangan limfatik sering berlaku selepas rawatan kanser. Penyakit ini boleh muncul pada mana-mana umur. Anda boleh mengehadkan keupayaan anda untuk penyakit ini dengan mengurangkan faktor risiko. Sila berunding dengan doktor anda untuk mendapatkan maklumat lanjut.

Simptom-simptom

Apakah simptom-simptom Lymphedema (halangan limfatik)?

Tanda-tanda dan gejala lymphedema berlaku di bahagian lengan atau sakit kaki, termasuk:

Bengkak di bahagian atau keseluruhan lengan atau kaki, termasuk jari atau jari kaki anda.

Wanita yang mempunyai terapi radiasi untuk kanser payudara mungkin di tangan kanan.

Halangan limfatik lelaki akibat metastasis kanser prostat mungkin di kaki kanan.

Bengkak yang tidak menyakitkan tetapi kekal.

Bahagian lain pada badan seperti alat kelamin atau muka juga mungkin sesuai.

Edema kaki kerbau dan kelihatan seperti kaki batang pokok untuk pembengkakan buku lali. Kaki persegi untuk sepadan dengan jari kaki.

Lymphedema yang disebabkan oleh rawatan kanser tidak mungkin berlaku sehingga berbulan-bulan atau bertahun-tahun selepas rawatan.

Mungkin ada gejala lain yang tidak disebutkan. Jika anda mempunyai sebarang soalan mengenai tanda-tanda ini, sila berunding dengan doktor anda.

Bila saya harus berjumpa doktor?

Jika anda mempunyai tanda-tanda dan gejala-gejala yang disebut di atas, atau mempunyai sebarang pertanyaan atau kebimbangan, sila berunding dengan doktor anda. Sekiranya anda telah dirawat untuk kanser, anda harus menghubungi doktor anda jika bengkak kaki atau lengan atau kaki atau tangan kemerahan, panas dan sakit.

Status dan keadaan boleh berbeza-beza dalam banyak individu. Sentiasa berbincang dengan doktor anda untuk menentukan kaedah diagnostik, rawatan dan rawatan terbaik untuk anda.

Punca

Apakah Punca Lymphedema (halangan limfatik)?

Lymphedema berlaku apabila saluran limfatik menjadi tersekat dan membuatkan cecair limfa tidak dapat mengalir dengan normal. Ada 2 jenis limfatik yang konsisten iaitu primer dan sekunder:

Bentuk utama yang jarang berlaku disebabkan gangguan perkembangan. Selaras dengan limfatik utama berlaku pada orang di bawah umur 20 tahun. Biasanya, penyakit ini berlaku pada wanita berbanding lelaki.

Limfatik sekunder yang konsisten disebabkan oleh penyakit lain seperti penyakit berjangkit (Streptococcus, filariasis). Kecederaan daripada trauma atau radiasi, atau kanser juga boleh menjadi punca. Kanser tipikal edema limfatik kanser payudara, kanser prostat dan tumor nodus limfa.

Faktor-faktor Risiko

Apakah yang meningkatkan risiko saya kepada Lymphedema (halangan limfatik)?

Faktor-faktor ini boleh meningkatkan risiko limfangitis:

Tua;

Berat badan berlebihan atau obes;

Artritis reumatoid atau sendi psoriatik.

Tiada faktor risiko tidak bermakna anda tidak boleh sakit. Tanda-tanda ini hanya untuk rujukan sahaja. Anda perlu berunding dengan doktor pakar untuk maklumat lanjut.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Lymphedema (halangan limfatik) didiagnosis?

Rawatan bergantung kepada penyebabnya. Rawatan untuk pematuhan termasuk memperbaiki kaki limfa utama, mengurut kaki dan membawa tekanan yang sesuai dan tekanan yang betul. Semua penyelesaian yang mungkin termasuk: semua bantal, semua paha atau sarung kaki.

Pembedahan limfatik pematuhan ditentukan untuk pesakit yang terus meningkat pada saiz walaupun kaki dirawat, kaki tidak normal, jangkitan berulang, atau kebimbangan mengenai isu estetik.

Bagi limfatik sekunder, penyebab utama (kanser prostat, kanser payudara) harus dikenal pasti dan dirawat.

Bagaimana pesakit Lymphedema (halangan limfatik) dirawat?

Doktor mendiagnosis berdasarkan sejarah perubatan, pemeriksaan fizikal dan kaedah pengimejan yang disebut sebagai limfangiografi. Dalam kaedah limfangiografi, doktor meletakkan pewarna ke dalam saluran limfa untuk melihat imej untuk mencari kesesakan. Doktor anda boleh menguji darah atau imbasan CT untuk menyingkirkan penyakit lain.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Lymphedema (halangan limfatik)?

Berikutnya merupakan gaya hidup dan rawatan sampingan di rumah yang mungkin membantu anda mengatasi lymphedema (halangan limfatik):

Makan makanan yang sihat.

Ambil ubat-ubatan seperti yang diarahkan oleh doktor anda.

Apabila tangan dijangkiti, kaki, anda harus dirawat secepat mungkin. Dalam sesetengah kes perlu menggunakan diuretik untuk mengurangkan bengkak.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Sudah 2 Minggu Leher Bengkak Tak Surut-surut? BAHAYA, Ini Petanda Kanser!

Adakah anda sedang mengalami masalah benjolan, bengkak ataupun ketulan di leher? Risau jika ketulan itu sebenarnya petanda anda menghidap kanser?

Jangan risau! Selalunya, ketulan di leher adalah
disebabkan oleh nod limfa
 yang membengkak setelah melawan jangkitan.

Jika anda baru sembuh daripada sakit, mungkin itulah punca bengkak di kawasan leher anda.

Tetapi, jika anda masih risau, jom ikuti artikel kami di bawah. Mana tahu membantu!

Untuk mendapatkan lebih banyak info tentang Kanser, sila dapatkannya
di sini.

Adakah ketulan di leher saya petanda kanser?

Jangan panik jika ada ketulan tiba-tiba muncul pada leher anda, kata Jorden Lorch, Pengarah di
Thyroid Cancer Center, Dana-Faber/Brigham
.

Kebanyakan
ketulan adalah tidak berbahaya (benign)
 dan bukanlah petanda anda mempunyai kanser. Namun, jika anda mempunyai ketulan yang tidak sembuh-sembuh, berjumpalah segera dengan doktor.

Nod limfa yang berada di sekitar kawasan kepala, leher, dan ketiak anda boleh membengkak jika terkena jangkitan daripada bakteria ataupun virus.

Jika ini berlaku, nod limfa yang selalunya lembut dan tidak dapat dikesan akan tiba-tiba membengkak.

Keadaan ini adalah normal kerana ia akan beransur hilang setelah
badan selesai melawan jangkitan tersebut.
 Oleh itu, ketulan tersebut mungkin hanya kesan sampingan dan muncul cuma seketika.

Walau bagaimanapun, jika ketulan itu tidak pernah surut, ia mungkin salah satu tanda anda menghidap kanser.

Anda mungkin juga berminat:

Selain Kanser, Ini 6 Sebab Mengapa Boleh Ada Benjolan Bawah Ketiak! No 5 Paling Tak Disangka!

ALAMAK! Seks Oral Pun Boleh Jadi Punca Kanser? Sebelum Buat, Baca Ini Dulu!

Bagaimana jika ketulan di leher saya ini sebenarnya kanser?

Ketulan atau benjolan yang disebabkan oleh kanser boleh berlaku di mana-mana sahaja di sekitar leher anda. Selalunya, ketulan tersebut keras, tidak rasa sakit jika ditekan dan bersifat pegun serta sukar digerakkan.

Ketulan ini bersaiz kira-kira 1 sentimeter hingga beberapa sentimeter dalam diameter. Ketulan ini boleh muncul tunggal ataupun berkumpulan.

Ketulan pada leher mungkin petanda anda menghidap kanser tiroid. Bengkak pada kawasan tersebut juga adalah salah satu simptom kanser kepala dan leher seperti kanser mulut dan
 kanser kelenjar air liur.

Tetapi, bukan semua ketulan bermaksud kanser, lebih-lebih lagi ketulan yang kadang-kadang muncul dan hilang dalam beberapa hari kemudian.

Selalunya, ketulan atau benjolan yang diakibatkan oleh kanser akan perlahan-lahan membesar di kawasan leher anda.

Simptom kanser kepala dan leher

Ulser mulut:
 Ulser mulut yang tidak pernah sembuh mungkin tanda kanser mulut. Kebanyakan invidu yang mengalami kanser mulut mempunyai simptom ini.

Ketulan atau bengkak di sekitar leher, rahang atau mulut:
 Kanser yang bermula pada bahagian kepala atau leher biasanya akan merebak kepada nod limfa terlebih dahulu. Jika anda mempunyai ketulan atau bengkak di bahagian leher yang berlarutan selama 2 minggu, segeralah berjumpa doktor untuk pemeriksaan lanjut.

Susah menelan makanan:
 Kanser kerongkong atau
kanser esofagus
 akan membuatkan aktiviti menelan makanan jadi sukar dan menyakitkan.

Susah untuk gerakkan rahang:
 Kanser kepala dan mulut merangkumi tulang, otot dan juga sistem saraf yang mengelilingi rahang anda. Individu yang mempunyai kanser ini hanya boleh membuka mulut seluas 3 jari.

Sukar untuk bercakap:
 Kanser kepala dan leher boleh mempengaruhi suara anda. Anda mungkin akan kedengaran berbeza dan suara anda mungkin lebih serak. Anda juga akan kedengaran seakan-akan demam.

Perubahan pada kulit:
 Kanser kepala dan leher yang paling kerap berlaku ialah
kanser kulit sel basal
. Kanser kulit jenis ini akan muncul pada kawasan yang terdedah pada cahaya matahari seperti dahi, muka dan telinga. Tapi, ia juga boleh berlaku di mana-mana kawasan pun di atas kulit anda.

Hidung dan mulut berdarah:
 Pendarahan selalunya berpunca daripada perkara lain selain kanser. Tetapi, tumor di bahagian hidung, mulut, tekak atau paru-paru boleh mengakibatkan pendarahan.

Selain simptom di atas, penghidap kanser kepala dan leher boleh juga
mengalami masalah sakit tekak
,
sukar untuk bernafas
,
sakit telinga
,
penurunan dalam berat badan
 dan kesan putih (leucoplakia) atau merah (eryhroplakia) pada mulut yang tidak pernah hilang.

Ketulan di leher: Perlukah saya berjumpa dengan doktor?

Sebagai panduan, anda boleh tanya diri anda 4 soalan berkaitan ketulan di leher ini:

Adakah ketulan itu membesar?

Adakah ketulan itu keras dan tidak boleh bergerak?

Adakah ketulan itu menyakitkan dan lembut jika disentuh?

Adakah ketulan itu berwarna merah dan rasa gatal?

Jika anda jawab ya kepada mana-mana soalan di atas, anda patut berjumpa dengan doktor untuk pemeriksaan ketulan di leher yang lebih menyeluruh, tidak kiralah di manapun ketulan tersebut muncul.


Apakah Aktiviti Sesuai untuk Anak ADHD?

Anak ADHD susah nak fokus dan tak boleh nak dengar arahan, betul ke? Hello Doktor ada beberapa idea untuk membantu mengembalikan fokus anak anda.

Pengertian ADHD

Mesti ada antara anda tidak mengetahui apa yang dimaksudkan dengan ADHD, bukan? Ia adalah singkatan bagi
attention deficit hyperactivity disorder.
 Keadaan ini dikatakan sering kali berlaku dalam kalangan kanak-kanak, di mana mereka akan mempunyai perbezaan dalam perkembangan dan aktiviti otak berbanding kanak-kanak lain.

Kanak-kanak dengan ADHD atau Sindrom Kurang Daya Tumpuan dan Hiperaktif, biasanya berdepan masalah dalam memberikan tumpuan, duduk diam dan kawalan diri. Mereka akan lebih tertarik untuk melakukan perkara yang bukan anda suruh.

Jadikah apakah aktiviti yang sesuai untuk anak ADHD?

10 aktiviti untuk anak ADHD

 Seni mempertahankan diri

Pada hujung minggu, berikan anak anda peluang melakukan aktiviti yang boleh membakar tenaga dan meningkatkan keyakinan mereka. Seni mempertahankan diri dikatakan sebagai satu sukan yang sesuai bagi kanak-kanak dengan sindrom ini. Berikan anak anda peluang untuk memilih jenis seni pertahanan diri yang disukainya.

 Sukan semula jadi

Kanak-kanak secara azali memang gemar untuk melakukan aktiviti luar rumah, tidak kira sama ada mempunyai ADHD atau tidak. Aktiviti di luar rumah seperti berbasikal atau mendaki adalah sangat bersesuaian untuk kanak-kanak dengan energi yang tinggi. Aktiviti seperti ini memberikan anak anda peluang untuk sentiasa bergerak dan menggunakan jumlah kekuatan otot yang tinggi, sekali gus membantu mengekalkan fokus.

 Muzik

Tidak seperti aktiviti lain, muzik adalah satu aktiviti yang menggunakan kedua-dua belah otak pada masa yang sama. Aktiviti ini secara tidak langsung dapat menjadikan minda untuk melakukan pelbagai kerja dengan lebih baik.

 Berenang

Pemenang pingat emas Olimpik, Michael Phelps merupakan salah seorang individu yang didiagnosis dengan ADHD ketika berusia 9 tahun. Jadi jika aktiviti berenang boleh melahirkan perenang bertaraf Olimpik, mungkin ia adalah satu aktiviti yang sesuai untuk dilakukan oleh anak anda. Pergerakan secara berterusan ini dapat membantu mengekalkan tahap tenaga anak anda dan dalam masa yang sama disiplin yang diperlukan dalam sukan ini pastinya amat diperlukan mereka.

 Drama

Keperluan untuk mengingati skrip, latihan secara berkala dan pergerakan pantas di atas pentas; semua itu memerlukan rutin dan konsentrasi yang tinggi. Ini sekali gus menjadikan ia adalah aktiviti yang baik untuk anak anda.

Berdebat

Aktiviti ini bukan sekadar akan melibatkan diri anda secara berkumpulan dalam mencapai misi. Tetapi dalam masa yang sama membantu memberikan cabaran intelektual peribadi. Antara kemahiran yang akan diasah adalah kemahiran berkomunikasi.

 Berlari

Sama ada secara berkumpulan atau sekadar berlari di dalam taman, pergerakan secara berterusan dan jarak yang dicapai menjadikan aktiviti ini adalah amat sesuai untuk anak-anak ADHD.

 Permainan lama

Bingo, catur, batu seremban dan congkak; adalah antara beberapa jenis permainan lama dan tradisional. Ia merupakan permainan yang mudah tetapi dapat membantu mengekalkan fokus. Dalam masa yang sama ia boleh meningkatkan keyakinan diri untuk menang.

Bersabar

Tidak kira apa pun yang akan dilakukan oleh anak anda, perkara yang paling utama adalah anda perlu bersabar. Dikatakan tingkah laku anak ADHD mungkin akan bertambah teruk jika perhubungan dengan ibu bapa adalah negatif.

Sebaiknya elakkan aktiviti yang melibatkan televisyen atau pun permainan video. Jika anda memerlukan bantuan, dapatkan nasihat daripada pakar bertauliah.

Anda mungkin berminat untuk membaca artikel:

Jangan Marah Jika Nampak Budak Hiperaktif, Ini Sebabnya

Budak Paling Muda Lebih Berisiko Hidap ADHD?

Biar Betul! Justin Timberlake Hidap ADHD?


Manfaat Antioksidan

Apakah itu antioksidan?

Antioksidan terkenal dengan keupayaannya melawan radikal bebas. Radikal bebas ialah atom atau molekul dengan sekurang-kurangnya satu elektron tidak berpasangan, menjadikannya sangat reaktif. Semasa proses yang dipanggil pengoksidaan, radikal bebas cuba untuk mencuri elektron daripada molekul lain, sama ada lemak, protein atau membran sel. Pengoksidaan menyebabkan kerosakan sel, yang menyumbang kepada penuaan dan penyakit degeneratif. Antioksidan boleh didapati dalam buah-buahan dan sayur-sayuran. Anda juga boleh mendapatkannya daripada makanan tambahan. Walau bagaimanapun, adalah lebih baik mendapatkan antioksidan daripada makanan.

Antioksidan yang berbeza bagi bahagian-bahagian badan yang berbeza

Tidak semua antioksidan berfungsi dengan cara yang sama. Beta-karotena dan karotenoid yang lain menyokong kesihatan mata manakala lycopene membantu mencegah penyakit prostat. Jika anda inginkan jantung yang sihat, dapatkan lebih banyak flavonoid. Masalah dengan
saluran kencing
? Proanthocyanidins boleh membantu.

Antioksidan untuk kulit yang sihat

Pendedahan kepada tahap cahaya UV yang tinggi membawa kepada kerosakan foto-oksidatif. Ini bukan sahaja menyebabkan
selaran matahari
 tetapi juga menyumbang kepada penuaan kulit pra-matang dan kanser kulit. Kajian menunjukkan astaxanthin dan gabungan beta-karotena dan vitamin E bermanfaat untuk kesihatan kulit.

Antioksidan untuk sistem imun yang lebih kuat

Radikal bebas memberi kesan kepada sistem imun anda. Kajian menunjukkan bahawa astaxanthin dan spirulina boleh meningkatkan sistem imun, mencegah mutasi dalam membran sel dan DNA . Astaxanthin jauh lebih berkuasa berbanding karotenoid dan alpha-tokoferol (vitamin E) dalam aspek ini.

Bagaimana untuk mendapatkan lebih banyak antioksidan?

Cara yang paling berkesan untuk meningkatkan pengambilan antioksidan adalah dengan menambah lebih
 buah-buahan dan sayur-sayuran
 dalam diet anda. 5 hidangan buah-buahan dan sayur-sayuran boleh mengurangkan risiko masalah jantung, penyakit saraf, kanser, dan masalah imuniti.

Adakah makanan tambahan (suplemen) antioksidan selamat?

Jika anda tidak boleh mendapatkan antioksidan yang mencukupi, anda boleh mendapatkannya daripada makanan tambahan. Walaupun mungkin tidak sebaik seperti makanan antioksidan, adalah lebih baik daripada tiada. Terdapat beberapa peringatan yang perlu anda ketahui sebelum mengambil makanan tamabahan antioksidan:

Makanan tambahan antioksidan mempunyai kesan sampingan, potensi tindak balas alahan, dan tindak balas dengan ubat-ubatan lain. Jadi, sentiasa rujuk dengan doktor anda sebelum memulakan sebarang makanan tambahan.

Pengeluar makanan tambahan antioksidan tidak dikehendaki mengikut piawai tertentu. Jadi, kualiti dan kesan sampingan mungkin berbeza daripada jenama ke jenama. Badan pentadbiran ubat tidak menetapkan peraturan makanan tambahan yang sama seperti ubat. Jadi, pengeluar hanya boleh membuat makanan tambahan dan menjualnya tanpa penyelidikan.

Banyak makanan tambahan tidak diuji untuk kesan jangka panjang. Selain itu, pengambilan dos makanan tambahan antioksidan yang tinggi mungkin berbahaya.


Dah Bersedia Untuk Anak Kedua Tapi Susah Nak 'Lekat'? Mungkin INI Sebabnya

Anda dan pasangan sudah berusaha untuk mendapatkan anak kedua, tetapi berdepan kesukaran untuk hamil. Mengapakah ini berlaku? Adakah ini berpunca daripada ketidaksuburan sekunder?

Kesukaran untuk hamil

Anda sudah memiliki seorang cahaya mata, dan kini kalian sudah bersedia untuk menambah bilangan ahli keluarga baharu.

Persediaan secara mental dan fizikal sudah diberikan, malahan anak juga sudah bersedia untuk bergelar abang mahupun kakak.

Namun, setiap kali percubaan anda berdepan kegagalan untuk hamil, sedangkan anda tidak mengalami sebarang masalah pada kehamilan pertama.

Mengapakah keadaan ini boleh berlaku? Adakah
kesukaran untuk hamil ini didasari sebarang masalah berkaitan kesihatan
?

Baca lebih lanjut tentang Kehamilan
di sini.

Apa itu ketidaksuburan sekunder?

Walaupun anda tidak mengalami sebarang masalah untuk mengandung pada kehamilan pertama, namun wujud risiko untuk berdepan kesukaran hamil kali kedua.

Keadaan ini mungkin mempunyai kaitan dengan masalah ketidaksuburan sekunder.

Ketidaksuburan atau subfertiliti sekunder adalah ketidakupayaan untuk mengandung selepas kehamilan sekurang-kurangnya untuk kali pertama.

 Keadaan ini adalah biasa berlaku dan menjadi punca kepada hampir 50% masalah kesukaran untuk mengandung.

Dikatakan lebih ramai pasangan berdepan masalah subfertiliti sekunder berbanding ketidaksuburan primer – yang berlaku pada kehamilan pertama.

Ia adalah 1 keadaan biasa bagi wanita pada usia lewat 30-an atau awal 40-an.

Subfertiliti primer merujuk kepada kesukaran mengandung. Ia biasanya selepas setahun percubaan atau 6 bulan bagi wanita berusia 35 tahun ke atas.

Seperti masalah ketidaksuburan primer, masalah pada peringkat sekunder boleh berlaku pada mana-mana tahap kehidupan dalam proses semula jadi dan boleh dikatakan agak rumit.

Tahap kesuburan anda boleh berubah walaupun selepas melahirkan anak.

Punca ketidaksuburan sekunder

Masalah ketidaksuburan sama ada primer atau sekunder selalunya berlaku disebabkan punca yang sama.

Namun perkara paling utama untuk anda ketahui adalah ketidaksuburan yang berlaku bukan kesalahan anda.

Berikut punca penyebab berlakunya ketidaksuburan ini secara umum, yang biasanya turut berkaitan dengan subfertiliti sekunder.

 Gangguan ovulasi

Kebanyakan masalah ketidaksuburan wanita berlaku kerana gangguan pada sistem ovulasi
. Hampir 40% wanita yang berdepan ketidaksuburan mengalami ovulasi tidak konsisten.

Masalah ovulasi ini boleh berlaku disebabkan keadaan dan faktor seperti:

Sindrom ovari polisistik (PCOS)

Kekurangan ovari primer (POI)

Kemerosotan penghasilan telur disebabkan peningkatan usia

Gangguan tiroid atau endokrin lain yang mempengaruhi pengeluaran hormon

Faktor amalan gaya hidup, iaitu berat badan, pemakanan serta tabiat yang tidak sihat

 Masalah pada rahim atau tiub fallopio

Ketidaksuburan sekunder mahupun primer boleh berlaku jika terdapat masalah pada struktur badan anda.

 Jika berlaku penyumbatan pada saluran tiub fallopio, sperma dan telur mungkin tidak akan dapat bertemu.

Kecacatan pada rahim juga boleh menipiskan peluang anda untuk hamil.
Ini kerana masalah pada struktur rahim atau tisu boleh menghalang implantasi daripada berlaku.

Berikut beberapa keadaan yang boleh menjejaskan fungsi pada tiub fallopio atau rahim:

Endometriosis

Fibroid rahim atau polip

Parut rahim

Kelainan bentuk rahim seperti
unicornuate uterus

 Parut pembedahan Caesarean

Jika anda menjalani kaedah pembedahan Caesarean atau C-sec pada kehamilan sebelum ini, kemungkinan akan wujud parut pada rahim – dipanggil
isthmocele
.

Ia boleh menyebabkan keradangan pada rahim dan menjejaskan implantasi.

Dalam kajian yang dilakukan pada 2019, mencadangkan
isthmocele
 yang berjaya dirawat akan meningkatkan kesuburan.

Dalam kes ini,
wanita yang mempunyai masalah isthmocele dan melakukan rawatan serta m
endapat keputusan positif dalam rawatan kesuburan IVF
.

 Jangkitan

Sebarang jangkitan, termasuklah
 jangkitan penyakit kelamin, boleh mengakibatkan penyakit radang pelvis
. Keadaan ini boleh menyebabkan parut dan penyumbatan pada tiub fallopio.

Jangkitan human papillomavirus (HPV) serta rawatannya
 boleh menjejaskan cecair pada serviks dan mengurangkan kesuburan.

Berita baiknya, sebarang jangkitan yang berlaku, jika dirawat dengan segera, boleh mengurangkan risiko kesukaran untuk hamil.

 Gangguan autoimun

Hubung kait antara gangguan autoimun dan subfertiliti masih tidak dapat difahami sepenuhnya.

Namun, secara amnya,
 gangguan yang berlaku boleh menyebabkan badan menyerang tisu badan yang sihat dan mungkin melibatkan tisu pembiakan
.

Gangguan autoimun seperti Hashimoto’s, lupus dan rheumatoid arthritis boleh mempengaruhi kesuburan dan menyebabkan keradangan pada rahim dan plasenta.

Pengambilan ubat-ubatan dalam merawat gangguan ini juga boleh menjadi punca kepada ketidaksuburan sekunder.

 Peningkatan usia

Usia adalah subjek yang sensitif, khususnya kepada wanita. Namun, malangnya, peningkatan usia boleh menjadi punca kepada berlaku masalah ketidaksuburan ini.

Umumnya, kesuburan wanita akan merosot pada usia lewat 30-an dan semakin berkurangan pada usia 40-an.

 Ia bukan bermakna anda tidak boleh hamil, tetapi peluang untuk menimang cahaya mata adalah kecil.

 Sebab tidak dapat dijelaskan

Ia mungkin jawapan yang kedengaran agak mustahil. Walau bagaimanapun,
adakalanya masalah subfertiliti yang dialami berlaku tanpa sebarang sebab yang dapat dikenal pasti
 oleh doktor.

Dapatkan sokongan

Masalah ketidaksuburan sekunder ini boleh menyebabkan tekanan sama ada secara fizikal atau emosi kepada mereka yang mengalaminya.

Jika masalah ini menjejaskan perjalanan kehidupan harian anda, mungkin anda boleh mendapatkan rundingan dan nasihat daripada doktor.

Dalam masa yang sama, pastikan anda sentiasa mendapatkan sokongan daripada pasangan, ahli keluarga dan rakan baik anda.